
1984 


de vignude di Crist 


IL 1984 AL RISPUINT: 


— al 6697 dal Circul Julian; 

— al 2737 de fondazion di Rome; 
— al 5743 dai Ebreos; 

— al 1362 dai Maometans; 

— al 2165 de fondazion di Aquilèe; 
— al 1001 de... fondazion di Udin. 


FIESTIS VARIABILIS: 

— La Cinise (7 di marz); 

— Pasche Majór (22 d'avril); 

— La Sense (3 di jugn); 

— Pentecostis (10 di jugn); 

— Santissime Trinitát (17 di jugn); 
- Corpus Domini (24 di jugn). 


FIESTIS DI PRECET: 

— dutis lis domèniis; 

— il prin dal an; 

— Madone d’avost (15 d’avost); 

— Fieste dai Sanz (1 di novembar); 

— Madone di dicembar (8 di dicembar); 
— Nadal (25 di dicembar). 


FIESTIS NAZIONALS: 
— Liberazion (25 d’avril); 
— Fieste dal Lavór (1 di maj). 











PREAMBUL 


I 


Co a’ fòrin cognossüz i risultàz des votazions dal 26 di 
Jugn, la stampe e pandè che i plui grane’ magos da l'Italie a’ 
vevin falát ad implen cu lis lêr profeziis, che no'n’ vevin inti- 
vade une ch'e je une. 

l! Strolic, alore, che nol pò dal sigür fald, al à di sta 
atent che la sô opare no séi cjapade par un faliment dome pal 
gust che plui di qualchidun al à di dineá lis grandis qualitáz 
dai strolighez, fasint crodi di vé alc di miór. Che tal mont 'e je 
lade simpri cussì: cui ch'al val plui nuje di duc’ chéi che no vò- 
lin nuje, al à ché di fasi valé cul dined il valór di chéi altris. 
E co nol è bon di fa altri, si podarès ancje perdondj se il Stro- 
lic nol las a riscjo di piardi il pagnut. 

E ce ur restarèssial, dopo, ai furlans, se ur vignis a man- 
Oé un ver Strolic? Ur restarés dome che di lá cui raclis a paca 
cui che ur al à fat manca. Al viodarès mo, alore, chel!. 

Ma, par chest an, nuje pöre! Il Strolic che nol fale al è ca 
pai furlans, ch'a mèrtin alc e ce. Nol sarà mai avonde ce che ur 
ven dat e, in ogni mit, cheste volte i strolighez ur vegnin pro- 
ponúz atraviars di Bocâl e di Cresime cun qualchi lor com- 
pagn. In proposit, culi ret 'e covente une spiegazion, venastáj un 
secont preambul. 








П 


Tai agn 30 dal nestri secul, i fruz e î viéi dai bores роро- 
lars di Udin e salacór ancje di altris zitàz e país a’ podevin 
gjoldi spetacui teatrái la che la persone plui impuartante 'e 
jere Fracanapa, clamât ancje Facanapa. Chest Fracanapa, 
daür di chel che si lei tal libri di Nico Pepe «Teatri e teatran- 
ti friulani dal "400 ai primi del '900» (Udin, 1978), cun 
dut ch'al è une mascare inventade dal marionetist udinés Rec- 
cardini, a' son chéi ch'a pratindin ch'e séi nassude a Verone. 
Lassinje a Verone, al dis il Strolic che nol fale, cun dut ch'e je 
nassude a San Denél, stant che in sostanzie 'e à dal venit, là 
che in Friül 'o vin la mascare furlane spacade di Bocál cun 
dongje ché di Cresime, nassudis a Remanzás, ch'a son seculo- 
runs: salacór, a’ contin, tal stis an ch'al è nassát il гаји? di un 
otáf. V uê i Furlans a’ son usáz a bevi tai vignardi di un decim 
che, cul golet ch'a fasin i ustirs par no spandi, al devente di un 
dodicesim. Boca! dal sigür no tu lu viodis cun chéi bicjarinuz 
li, ch'al è un bevidór san e gjubiál, bon di sustigni cu lis sòs 
buinis resons il confront cun ché brute sgrimie moraliste di 
Quaresime clamade Cresime, ch'e orës somerzilu e gjaváj duc' i 
guse di vivi. 

Alore cheste volte lis mesadis di chest librut a’ varan i 
lêr stroligbez passáz in senutis cun Bocál, Cresime e ancje al- 
tris come Florean e Venturin; che si pò fâ dut un Teatro cui 
Furlans. 


LELO CJANTON 

BOCAL 


CRESIME 


BOCAL 


CRESIME 


BOCAL 


CRESIME 
BOCAL 
CRESIME 
BOCAL 
CRESIME 


BOCAL 

Zenâr 


Ce àio di fâ jo di me! Esal pussibil pati tant? 
Pati tant? Magari piés! Ti sta ben! Cussì tu 
imparis a pacassá e a strabevoná dute la gnot, 


brut purcitat cjucjon e mai passút, 


Oh, sestu ca?... Propit tò, propit vué!... No 
ajo za vonde mäl?... 


(e cjantuzze) Olin bevi, tornà a bevi di chel 
vin ch'al è plui booon... 


Ma une volte ad anl... Che Pultin dal an al 
ven dome che une volte! 


Dome che une volte ogni di, nomo? 

Ce nomo? 

Nomo che vué tu sés propit un «Ecce homo». 
Ma duc' nossere e' àn fate fieste come me! 

E duc' chéi come te, sastu ce che ju clàmin? 


Chéi come me a' son il popul: il popul dai 
Furlans! 





CRESIME Chéi come te a’ son il popul dai Bocai. 


BOCAL Il Strolic, ch’al a mil agn, al à profetàt juste 
ir: 


Nol dure cui che j mancje il sintiment 
di fa stà il popul simpri plui content. 


Il presint si sclarìs ae lùs di une grande cognossinze dal 
passat. Sgjavant insot tal passat, si puedin scuviarzi lis stradis 
che si viàrzin al doman. Cjalant al passât, nó `o lin indevant. 


A. I Herzen 

CURIOSITAZ 


Biel che un aeroplan al jere daùr a manovrà pal atiara- 
ment tal areopuart di Maikop, te Caucasie dal Nord, dós aqui- 
lis si son butadis cuintri dós voltis, scaturint il pilot. Sul se- 
cont atac a’ son rivadis a bolzá la carlinghe par un quarante 
centimetros. 


Tes Filipinis e An cjans amaestràz par displatà il cuintri- 
bant di eroine tai areopuarz. 

Ma dopo un an di siarvizi, chès puaris bèstiis a' tachin a 
vé bisugne di punturis regolàrs di eroine. 


Co al è rivàt il cjaldon, il lát di Crnisho, te Slovenie, al si 
è suját dal dut, e la int e' an podùt pescjä duc i pès tal sut. 


La têr Eiffel 'e à piardudis mil toneladis di pès. La cure 
'e je durade trentetre més di lavòr, siet plui di chéi ch'a coven- 
tàrin a Gustave Eiffel par file sù, uns cent agn indaúr. J an 
gjavadis unevore di sorestruturis zontadis tal passât, ma ché 
siore li, ancje quant ch'e pesave tant, 'e veve uns tre milions e 
miez di visitad6rs al an. 

COROT PAR DINO 


Dino 

no an mai cjantat 

come chest an i ucéi. 

Dai roncs di Vilecjuzze 
al Luri indafarat 

di aghe risultive. 

E tò 

cjantòr de viarte e dal amòr 
a no sintiju! 

A’ n' passarà di timp 
prime che un frut discolz 
al torni come te 

a fa dal so paîs 


un lite di cil. 


Dino 
no an mai cjantat 
come chest an i ucéi. 


ALAN BRUSINI 

Tresemanis 


Il Peo al contave di сһё di Nimis: «Е jere buine 
int, ma se tu ur domandavis une fete di salamp o une 
scae di formadi, ti disevin: “Magari, fantat, no vìn nie 
nancje par nó”, e ti zuravin tiransi la piel dai vòi. «Ma 
co i todescs ur an brusát il país», al diseve Peo, «tes 
cjasis a” vevin tant di chel formadi ch'al jesseve il frico 
pai balcons». 


Cisio Clauèt al jere lòt dal miedi a Dat viodi, cun 
tune pore mate di muri, e j veve dite: «Jo, dotór, ’o va- 
rès dibisugne di un par di scarpis gnovis. Ce disial lui: 
puèdijo cjolmi un pàr di scarpis di sest, ch'a durin, o 
mi bastial un par di chés scartis, di spindi pòc?». 


Sclopade e finide la uere dai argjentins e dai in- 
glès tes Falkland o Malvinis, Petrac al dis che lui al è 
content ch'e séi finide: ста! vinzi cui ch'al ûl, ma ch'e 
finissi; parvie che lui al è cuintri la uere. 

«Ma cemùt», j disin 1 amis, «cuintri la uere tü, 

che tu sés stàt volontari in dutis lis ueris, dal quindis 
in ca? >. 

«Jo», dissàl Petrac, «o soi làt volontari par ch'a 
finìssin ae svelte». 


Tilde ’e Jere lade là di sò agne Rusine, siorone e 
cragnóse sui bèz, a fàj il bonprinzipi dal an. E só agne 
j à dite a colp: «Ah, ninine, no ài nie ce dati jo уе». E 
ché altre: «Nie pòre, gnagne; ’o soi nome vignude a 
viodi se tu sês ancjemò vive». 


А? jerin uns quatri cinc fantazzaz ch'a blestema- 
vin, e il Vjcjari, ch'al passave li ret, si ferme e ur dis 
che si vergégnin, ch'a son dai macacaz. Un di chéi ca j 
dis al Vjcjari ch’al s'interessi dai sôi afàrs e che ancje 
cu la glesie `e sarès ore di finile. E il Vicjari a sec: «Ce? 
Cui à di finîle cu la glesie? Quatri sbregoz come vual- 
tris? Se no sin rivaz a disfale nancje nó predis!». 


Gjove, rivat in pont di muart, al stave distiràt sul 
so jet, mo’ savabiant, mo’ tasint. E ogni tant la femine 

J lave dongje cun ché sò muse lungje plene di grispis e 
il fazzolet neri sul cjäf. E j diseve al omp: «Sint po’ 
Gjove, mi cognossistu me?». E lui, cjalanle cun tune 
sfese dal vòli: «Eh, ninine, al è un piez che ti cognòs: 
tu sés la mari dal diaul». 


Bepo Scarpetan, omp san e legri, al jere rivàt fin 
a cent agn; e alore parinc' e amis là di Zus j an fate 
une grande fieste cun tun rinfresc aulà che lui al à 
mangjat e bevút tanche un ’zovin. Po’ lu an invidát a 
dî quatri peraulis: lui che in tanc’ agn а ‘п veve viodu- 
dis tantis; e a di se par cas al vès vit un segret par vivi 
cussi a lunc. 

Al à rispuindùt come nie: «Cjalait mo, fantaz, jo 
"o di imparade une robe: ch'alèinutil inrabiàsi, che no 
val la pene. Tant», e al finive par talian par daj plui 
impuartanze a ce ch'al diseve, «la vita è breve». 


* 


Gnero e so copari a’ егіп 142 al mar e lajü ti ve- 
vin cjatadis dôs todescjs ch'a comènzin a fevelá cun 
lòr. Quant che però Gnero si è visàt che chès dòs li 
a vevin bandonáz i lêr omps todescs par cjatási doi 
talians, alore al è scatát: «Orcobóe», dissal, «un pa- 
treot come me, nol podeve mico faj fà brute figure 

‘e sO patriel». «E alore», j domandin i amis curiós, 
«ce dal osti véso fat?». «Orcoboe», dissal Gnero, «ce 
vevino di fà? 'O sin scjampáz ve”». 


Tes schedis di valutazion de scuele, a un frut 
veramentri bràf j vevi scrit ch'al jere «un elemento 
trainante». Alore so pari, che prime no si Jere mai 
fat viodi, al capite une di e mi dis: «Ch'al sinti, pro- 
fessòr, ce olèvial dî lui cun chel «trainante»? che gno 
fi al è un mus». 


A. B. 





No je vere che un omp maridat al vivi plui a lunc di un 
| vedran: al è nome che il timp j semèe plui lunc. 

I us de dindie 


J Jere muart l'omp, une vòre indenant cui agn. Il 
predi dal pais nol veve podut mètilu sot lui, ch’al jere 
vie, ma uns quindis dîs dopo, une volte tornàt, al lè a 
cjase sò par daj chel confuart che nol veve podut daj 
quant ch'al jere mancjat. 

«Mènie», j dis il plevan, «mi à tant displasút...». 

«Siòr copari, ancje a mi». 

«Mènie, tocje dasi coragjo...». 

«Si sa, po; ma 'e je brute, siór сорап, `e je 
dure...». 

«О cròt». 

«No mi jere mai capitade une tal». 

Il plevan la cjala, puare viele! Siguramentri la 
piardite dal so puar omp, ch'a vevin vivùt insieme par 
passe cinquant'agn, la veve tocjade fuart se no jere in 
stàz di rispuindi pulit. Al tornà a dij: «Coragjo...». 

«E je dure». 

«O crót, 'o cròt...». 

«Ma saial lui, siór copari, сто ’n’ vevi metüz sot 
vincjenüf? E mi nd è nassùt nome unl». 

"E veve metúz vincjenüf üs sot la dindie, e a nd 
ere nassut nome un. 


OPA 

LA CARITAT 


A! sorestant di une comunitàt 

che ur sta daŭr er bestiis maltratadis 
un puar j à domandát la caritát: 
«Siorut», j à dit, «lu prei: 'o mûr di fan, 
'o ài il stomi vueit di quatri e plui zornadis; 
daimi chel franc cho cjoli un po’ di pan». 
«O fevelais dibant» 

j dis il sorestant; 

«a mi mi stan a cir nome i nemäi». 
«Alore», j rispuint chel 

tiransi jà il cjapiel, 

«Jaséilu par chesc’ puars mei fitudi». 


TRILUSSA 


(Traduzion di Meni) 

Tal ospedal 


Un tal, tal ospedal di Udin. 

`E jere la tiarze volte ch'al vignive ricoveràt par 
«cirrosi epatica». Dal stomi plen di aghe, il miedi j gja- 
vave l’aghe, lu tignive dentri par qualchi zornade, po 
lu mandave a cjase cu la improibizion di fumá e sore- 
dut di bevi. 

Ma lui non podeve stratignîsi, e al fumave e al 
beveve indenant. 

E alore la quarte volte che si presente tal ospe- 
dal, il miedi, ch'al jere rivàt a cognòssilu, j dis: «E je la 
quarte volte ch'o vignis chi a cjolij il puest a qualchi al- 
tri ch'al mertarès di séi spedalizzat. No sês serio. Us ài 
impruibit di fumà e di bevi e vò, invezi...». 

«Sì siór dotòr», j rispuint chel tàl, «o fumi sì e nó 
quatri cjchis in di e 'o bèf sì e nò un quart...». 

«Nuje! No vés ni di fumà e ni di bevi». 

«Nancje un spagnolet in dì? nancje un taj. 

«Nuje», al diseve il miedi, e al partive. 

E chel: «Porco e jù! Nancje un spagnolet! nancie 
un taj! Porco e jù, la caritàt dulà ise in chest mont? 
Chest miedi, dulà àial il cur? Nuje», al diseve, «doman 
a buinore ’o jès fòr di chest ospedal e 'o voi in chel di 
Palme». 


O. 

La biciclete 


Al veve dezzidùt vìnars di sere, apene tornàt 
dal lavòr: tal indoman, sàbide, che nol lave a vòre, 
al sarès partit a buinore cu la biciclete e cun ce che j 
coventave par là a trutis su pal Zimòr. 


Al veve cenát, j veve dit 'e femine che il di 
dopo cussì e cussì..., al veve parecjàt dut e al jere làt 
a pògnisi. «Uns quatri lis cjapi», al veve pensât, «e 
doman a sere la femine m'es fàs su lis boris». 

Strac ch'al jere, s'indurmidi subite e al durmi 
saurit, e es cinc al jevà. Al scjaldà il cafè, al metè te 
borse chéi tre panetins che la cròs j veve parecjáz, al 
cjapà sù i stiväi di gome, la cjane cul so biel muli- 
gnel, la lescje e ce altri e al lè a cjoli la biciclete te 
stànzie che la tignive. 

Ma al viodè cun ce rabie che la biciclete "e veve 
une gome partiare, ché daur! ¢ Acrament», al disè; «e 
cumó, regolale? E 1 impresc' par tira jù la gome>y, che 
siguramentri la gome e jere sbusade dal moment 
che la pompe no rivave a pompále. «E po’ il blec 
par imblecale, une volte cjatade la buse? e il màstice 
par tacà il blec? Chel ostie di mul e ché dissordena- 
de di femine ch'a dòprin la robe e po no la mètin a 
puest!». 

Nol clamà la femine par no inrabiási di plui. 

«Nuje», al disè, «mi farai imprestà la biciclete dal co- 
pari Gusto». E al partì a pit cu la sò marcanzie su la 
schene. 

Lui al stave di cjase insomp di Nimis par là sù 
a Torlan, il copari Gusto dapît di Nimis, par là vie a 
Pradandons. Lungje. 


Al lave inviát e nissun nol jere pastrade. Al 
pensave: «Il copari Gusto al sarà ancjemò a durmi. 
'O j buti doi classuz tes scuretis une volte...dòs vol- 
tis. Al viarzarà lis scuretis. "Cui e, “Jo, Meni”. “A 
chestis oris?”, mi disarà, “Ce úl di?”. “Tu ás di fami il 
plasé di imprestàmi la tô biciclete, che la mé le ài 
forade”. Al podarà dimi: “Spiete ch'o ven a date”. 

Al pensave: «Opùr al podarà dimi: “Orpo, co- 
pari, no puès, ch'o ai di lâ a Tarcint... a Reane... a 
Tresésin... Mi displäs”. Po’ `e vignarà für sul balcon 
la sò femine. “O Meni, alc di mal?”. J rispuindarà 
Gusto par me: “Nò, mi a domandade ad imprèstit la 
biciclete e no pués imprestäje сто ài di là a 
Tarcint... a Reane... a Tresésin...”. Jo alore a jê j di- 
sarai: “Comari Tarésie imprèstimi tò alore, la tô, che 
mi va ben instès ancje s'e je di femine". “Orpo, co- 
pari, t'e imprestarès bulintir ma 'o ài di lá a fa la 
spese...”. 

Al cjaminave svelt e al pensave: «Jo alore ur 
dirai: “Poben, imprestàimi alore che dal frutat”. “No 
podin nancje ché, che il frutat al à di là a scuele». 

“Al è zovin, no puédial là a scuele a pît une volte?”. 
“Nò, al à tanc' libris di là a scuele pàrie che ju met 
tal сезге! sul parefango daur”, Dutis. “Insome "o ài 
capit che no vés vóe di fàmi un plasé. Il frut no 
puèdial meti chéi libris tune borse di plästiche?”. 
“Ma cemút, cun tant ch'a còstin i libris? Te plastiche 
si ruinarëssin...”. “E alore tune sacozze come che si 
usave une volte e come ch'a fàsin tanc' ancje uê, di 
tignile su la schene cun dòs spalinis...!”. “No, nus 
displàs ma propri no podìn contentàti”. 

Vergognós che no son altri! Dopo che ur veve 
faz tanc' plasés! Dopo che nol mancjave mai di pajaj 
il gjelato al frutat, ста! Jere so fioz! Vergognòs e nu- 
jaltri! 

Al pensave: «Cheste propi ’o ài di mètime daur 
di une orele», e al cjaminave indenant dut cjapát di 
chéi siéi rasonamenz, fevelant ancje, ogni tant, a alte 
vós dibessól. 

Fin ch'al rive li de cjase dal copari Gusto. E 
propri in chel ch'al rive, si viàrzin lis scuretis dal 
balcon de cjàmare dal copari, al prin plan, e si pre- 
sente lui, Gusto, sul balcon ch'al à viart. Lui propri 
lui, Gusto, ch'al jere un quart d'ore ch'al dialogave 
cun lui, che lu fastiliave, che j veve dineade la bici- 
clete dopo che lui j veve faz tanc' plasés! 


Gusto lu viót dal balcon e j dis: «Meni, ce ùl di 
a di chest'ore?». 

Lu cjale di brut e di brut j rispuint: «Vami in 
tante m..., che jo no ai bisugne ni de tó biciclete, ni 
di chè de tó femine, ni di ché di chel gnogno di frut 
che tu ás; che jo la biciclete, che mi covente o soi 
bon di là a cjòlile a nàuli a Tarcint...!». 


MENI 


Si à let sui manifesc' tacàz su múrs di tantis cjasis de Furla- 
nie e su volantins daz für in cafès, ostariis e locandis, «Sagre dai 
cros», «Sagre dai pirus», «Fieste dai melus», «Gare di pescie de 
trote», etc. 

Cussì agn indaür jo 'o ài vòt let sun tun tabelon scrit a man 
su la jentrade di un curtil in vie «Marinel» a Tarcint, il di de Sa- 
gre di San Pieri, «Deposito bibiclete e motto», e te vetrine di un 
negozi tun paisut de Cjargne, «Qui si vendono botoni, filo e al- 
tre nàine». 

CRESIME 

Fevrâr 


... Ma insumis, jo ’o dis: ésal pussibil che un, 
ch'al à dome che une vite, intant ch'al vif al 
vébi di vé simpri une Quaresime? 


Senze Quaresime no je salvezze: Pomp si 
sglonfe e al sclope, in ogni sens. 


Ce vuélial di «in ogni sens»? 


Al ûl di no dome pal bevi, ma ancje sul fà 
béz, sul paronà, su la pulitiche, su dut. 


Jo, alore, che dome ’o béf... 

Tü tu sês un basoäl. 

Cui àjal dit ch'o soi un basoal? 

Jo. 

E cui sestu tü, puare femine... 

Puare femine si: ch'o a la tò cussienzie. 


'O soi propit a puest: no dome la mé salvez- 
ze, ancje la mé cussienzie tu sés... E po, ce 
ancje? 


Bocál, sta atent che dopo Carnaval `e ven 
Quaresime. 





BOCAL 


CRESIME 


E jo 'o fas Carnaval ancje dopo! 


Atent Bocál che dopo Carnaval la Quaresime 


'e covente. А” son mil арп che il Strolic al à 


profetàt: 


Cul gjoldi simpri senze un patiment, 
no tu varas ni ben ni sintiment. 

CURIOSITAZ 


Une siore `e je restade pòc contente dal «talco» compràt 
tune parfumarie di Spalato. Al ven cjatát che si trate di eroine. 
Ma il biel al è che la partide di «talco», dal valòr di 610 mi- 
lions di liris talianis, "e je stade comprade di une dite tune aste 
di prodoz confiscáz dai doganirs di Jesenice. 


Un grop di astrofisics de Crimèe al à cjatàt che il soreli al 
à mistereósis palpitazions regolárs, che il so rai si slungje e si 
scurte di uns cinc dis chilometros ogni 160 minúz. 

Dadr de Tass, si varà «une revision des teorlis su la stru- 
ture, lis radiazions e l'evoluzion di unevore di cuarps celesc'». 


No si pò ancjemò jéssi sigúrs che Batyr (l’elefantut ch'e 
an vút fevelát duc’ i gjornái) al feveli pardabon, ma al par in- 
vezzi propit vèr che i àrbui a’ vébin un lör mut di feveläsi tra 
di lòr. 

Gordon Orians e David Rhoades, sienziát da l’universitàt 
di Washington, e’ an cjatàt che quant ch'a vegnin tacáz di ruis 
o di insez i àrbui a’ dàn für ferormons, venastäj sostànziis par- 
ticulárs, ch'a mètin in vuaite i lens dulintòr; e chéi, alore, visàz 
dal pericul, a' gambin la composizion chimiche des fueis par 
rindilis mancul comestibilis. 

SIELTIS 


Justin al rive a cjase prin da lore 
che j clöpin lis canelis, e al va dret 
te cjamare, ch'al brame nome il jet. 
E al cjate la só Arneste, la só store, 
tal jet cun so copari Benamin. 

Al reste, tal imprin, 

di clap e nol dis nie; 

podopo j dis a lui, co si ripie: 
«Copari, puèdio di ce che tu fäs’ 

te mé cocjete lì, là che tu stást» 

E Benamin: «Copari 

‘o soi ch'o mi stravii cun mé comari». 
«Ma ché comari li tù tu lu sas 

ch'e je la mé parone, e tu cemút 
alore átu podüt, atu sielziit...» 

E Benamin: «Parcè? 

V'arèssio våt di preferiti tet». 

Cjazzadórs 


Il gno ami Ferino di Felet, cjazzadór di pèl patit 
come pós, al veve un cjan che no lu contentave masse, 
e alore une biele di al dezzit di gambiálu. 

Cir di ca, cir di la, domande a gjestre domande a 
zampe, al rive finalmentri a cjatá un cjazzadór sù par 
Seorgnan ch'al cirive un can come il so, di podélu 
gambiá cun tun altri ch'al veve lui. | 

Alore al va a Seorgnan cul so cjan, lu gambie cun 
chel di chel altri, content, e lu mene a Felet, adulà che 
lu met tun siarai dongje dal gjalinàr e de cuninàrie. 

Ma si viót che chel siarai nol jere masse salt e si- 
gür, e che ancje la cuninàrie 'e veve lis siés pecjs. Infa- 
ti al suzzét che tal doman a binore la femine di Ferino, 
Line, napoletane, dute di glesie, buine come il bon 
pan, jevade ch'e je e viarte la puarte ch'e à, 'e cjate un 
dongje l'altri denant dal scjalin de puarte, di für, quin- 
dis cunins: i siéi quindis cunins ch'e nudrive cun tant 
afiet te sò cuninärie, slambraz! 

"E berle: «Orco... e jul» (jé dute di glesie!), «orco 
e Jü, isal pussibil?». E si sgose a clama Ferino: «Ferino 
jeve e ven fùr a viodi ce ch'al à fat il to cjan, ché brute 
besteate!». 

Ferino al jès für su la puarte in mudandis, al viòt 
ché rie di cadàvars e il cjan dapit dal curtil: «Femine, 


34 








isal stát lui?», e J mostre 'e femine il cjan. 

«E cui po? No viòdistu ch’al è inmò dut sanga- 
nàt, chel carogne?». 

E Ferino, freansi lis mans, dut content: «Alore, 
oro, oro, femine, oro...». 


M. 





NIUNO OSI OFFENDERE 
ANIMALI PIANTE COSE 
QUI IN ARMONIOSA COESISTENZA 
CARITÀ FRANCESCANA INVOCANTI 


Sun tune lapide dal secul passat in tal 


pare de vile dai conz di Prampar a 
Tavagna, 

SPOSALIZIS 


La Mie, ch'e à cjamps e cjasis e monede, 
e ores sbosá Tunin. 

Ma, a part il fat ch'e je come une mede, 
di agn a” nd’ a un sglavin, 

e un tant al dis che a lui no j sgniche. Lui 
la sposarès nome s'a 'n’ vès di plui. 


(Daùr di Valerio Marziale) 

Pignoramenz 


Une famèe di Felet, pari, mari e siet fruz dai dîs 
agn in ju, a’ vivevin cemùt ch'a podevin te lêr puare 
cjase: un vivi par no muri. Qualchi frut, ch'al lave a 
ciri, al puartave a cjase la sere qualchi pòc di farine di 
sorc e qualchi bar di polente, e il pari qualchi alc di 
mangjative co lu clamavin qualchi bacan dal país a ей 
o a disboscà tal Cormór, che in chéi agn lis vòris a vi- 
gnivin pajadis cu la bocjade e cun qualchi verdure e 
mai, o rarissimamentri, cun qualchi palanche. 

E alore al suzzèt che il pari di famèe in chel an 
nol jere rivàt adore a pajà la tasse famèe: un aquilin; e 
il Comun, dopo di vèlu plui voltis invidat a paja, vio- 
dût che cu lis buinis nol jere stat bon di vé nuje, si 
movè cu lis tristis e al manda in cjase dal nestri l’ufi- 
zial judiziari a pignorà par rifasi. 

In cjase però nol jere nuje für di quatri cjadreis, 
di une lungje bancje indulà che i fruz a spietavin chê 
cjazzute di mignestre a misdi e ché pironade di lidric 
la sere, e une taule. E tes dòs cjamarutis, un cassonat 
di brèe pai pezzoz e chéi tre jez su cavalez di len. 

L’ufiziäl judiziari al pignorà la taule e lis quatri 
cjadreis, cu la qual il Comun al podeve rigjavà l'aquilin 
che il debitòr nol veve pajat. 

Il pari, ce vèvial di fa? Protesta? Blestema? 








Nuje. Une sèe, un martiel, un pàr di tanais e al 
va sù sul cJast e al scomenze a bati. 

«Batiste, ce fátu lassù?», j domande la femine di 
abàs quant ch'e sint a bati. 

«Cep». 

«O domandi ce che tu stás fasint». 

«О gjavi für quatri breis e quatri morài dal so- 


lam. 

«Ma parcè?». 

«Par fa sù un'altre taule e quatri altris cjadreis par 
sentàsi. No tu orás mico ch'o vebin di stà laju simpri 
impins!». 

«E il solar, cun ché buse ch'e reste lì che tu gjavis 
lis breis e i morài?». 

«Ch'e resti la buse, che, tant, no vin nuje ce meti 
sul cjast». 


O. 


Tantis aghis a' van al mar e no j gambiin il savòr: pari- 
mentri lis sberlis de disfurtune no sglòvin une anime fuarte, 
no pal fat che cheste `e sedi insensìbil, ma parceche lis vinz. 


Lucio Anneo Seneca 

Madona de la Stangjada 


Da la Madona da la Stangjada, si ài pirdùt 
la sagra, j àj cjapàt Potavari ch'al pareva chel 
da la Madona dal soreli e no da l'Adolorada 
vistida da neri cu lr siet spad? chai passin il 
cour. 


Chj na jodevi la Stangjada su la portanti- 
na, cun dut il parecju da fiesta, al era proprit 
un gran pèc, da chel timp in cà che, a Nava- 
rons, a mi cjapava su qualchidun e al mi me- 
nava a la sagra; 'a era una di chê sagri’ in scja- 
pincla justa par 'na glesia cui vugliz sbassâz sul 
blanc dal puarti. Parcé che jo, a l? sagri cun- 
fusionari', j mi cjatavi dispirduda e nissun al é 
stât mai bon, par esempli, da strassinâmi a la 
Madona da Midun, chai dam la Madona da 
l? fassini, parcé che, a sun di fassini, l? femi- 
ni” a’ àn tirât dongja i bez cha? coventavin per 
crompàla. Ché da Midun a era ‘na sagra in 
grant, cu la gent parecjada, ma al era che, in ta 
chê vila à, а mi pareva da jessi bel four da li 
mê monz e bel rivada su la strada dal plan 
cha mi menava a cjasa. Inmò adés, cun dut 
l'asfalt, four di Midun, denant da rivà a Sa- 
mont, j tachi a sinti intormi la polvara da la 

planura, chè istessa ch'a sblancjava ’na volta lï 
planti’, in timp di sut. 


A’ erin l? sagr? picinini ch'a mi stèvin in 
cour e li’ gea come ché da la Stangjada che, 
par rivaj, a’ na si faseva la strada granda, ma i 
trois da la Mont di Frisanc e a si era simpri 
intrigàz a passà il Mujé, sèe sul pontesèl di 
Cjribiri chal trimava su l'aga, see pal troi dal 
Batafier chal deventava un stravedi sul flunc, 
justa un póc pi in jù da IP lastr? indulà ch'a si 
geva via. A' si rivava in Frisanc e ро ta ché 
glesia 1 ch'a si dismoveva dome par ché fiesta 
ch'a tirava a preà, pi che la gioventùt, la gent 
pi vecja che ui 'a na rivava par gjoldi, ma par 
dibisugna e par devozion inradisada. 

A' nal é ch'a mi instradi la bilisia di una 
pagjnuta, a discori di chest? robi: 'a é la voa 
da sgarfà tai recés par capi cemont ch'a era la 
gent di una volta e ce ch'al mi é passát a mi, 
di duta una manera da jessi, da pensà e da 
preà Diu, da fà i conz cun lui e cu la Madona 
e 1 Sanz, a la buna. 


E, par di la vera, a' fevelavin cun lour 
adalt li femin? ta ché procession ch'a fasevin 
a bunora o tarc a tuéi la ploa, via pa li' Clau- 
sini e su par Colventous, fin-tin Redona, ta la 
glesia vecja ch'a sta adés ch'a paussa sot da l'a- 

ga tal lagu. Jo у preavi póc, massima dopo 
ch) vevi tacàt a ingrintàmi cul latin, parcé 
chj stevi atenta a sinti cetant ch'a strambeàvin 
l? femini. Dome cui agn, j ài capit che a Diu 
a nai coventa il latin petenàt. Quant ch'a si 
tornava indavour da la Madona di Redona, la 
ploa "a na falava, e a contàvin l? femini ch'a 
na veva mai falat; a m'al impuartava se lï letà- 
ni а erin sproposetadi, a’ erin discors clárs e 
Diu e dut? W Madoni e i Sanz da l? vil? a 
епп usàz a chel prea: i Sanz pituràz a miei 
podé ta li’ só suagi scuri’ chei di legn e di ges 
duc riulinz, e chei di oru vecjons. 

Adés ch'a’ ju an mitúz in mostra a Passa- 
rian, ta ché saloni’ grandi, in lusour, a’ na an 
dismintiát nencja da lontan l? sò glesi' rimiti 
e a mi, chj sei usa come duc’ a jódaju strenz 
ta W nic e tal van sora dai altàra, a' mi son 
compariz come  dispirdüz, cun dut ста’ son 
postàz par fà la pì gran biela figura. Dispir- 
düz, massima chei da li” gesat dissipadi come 
il San Florean di Diece ch'a’ an disfurnit i laris 
dut Paltár e lassât dome San Roc e San Bastian 
ch'a son in mostra encja lour sul gran retrat da 
Paltar gris tan'co il desert, parcé Cha vain i 
voi a vuarda. 


Encja la Madona vecja da la Stangjada che 
jo j} mi impensavi, `a é scomparida, tuna moda 

che li femini a na mi an savüt a di pulit. "A 
era vistida da neri ché Madona, di seda, cun 
tun gran biel mostacin e lï siet spadi di arint 
chai passavin il cour; quant cha an dispunút 
— la Glesia — ch'a coventava cambiali chè Ma- 

don? chai gèvin tarmadi’ li sô cotal, a’ l'an 
cambiada cun tuna Madona di len, biéluta en- 
cja, ma 'a na é pi ché, e a’ si riva a capi che a 
l? femini di jolassú ai vepi displasüt. A’ còn- 
tin una di ché stori? ch'a na si pos fà ch'a na 
nàssin, in ’scjù cas: la Madona vecja "a é finida 
tun salar, e al era cui ch'al geva a preála encja 
in ta chel sit, fin quant ch'a” si son inecuarz 
ch'a na era pi: brusada o puartada via. 


А” na ’mpuarta: jo J la jòt, tan'co in ‘stu 
moment, ch'a la levin su e a' la compagnin 
four duta furnida di ros? e di oru ch’a’ fasevin 
discomparî il neri e il doul, bel che la gent, 
gint in via cu la prucission sot i lens, a’ cjanta- 
vin li’ Letani’, tra il bosc e il ceil, a la Madona 
in gloria. 

Da neri a’ restavin vistidi l? femini, 
come par segnal da 1” fadiis e da li’ miseri 
ch'a vivevin e ch'a li' leava come la malta ch'a 
ten dongja li’ cjasi”. 

Ce sagra chê da la Stangjada! Al era justa 
qualchi colac’ sul bancut da la Mora dal Luziu 

cha partiva da Navarons par duc’ i Perdons di 
là-par-entri, ma ce ch’ ài tignùt a minz e ch? 
risuris ogni volta ch' torni sot dal puarti da la 
Stangjada, "a era na fiminina cruciàda (ассос- 
colata) ch'a prufiriva, sun tuna fuea di vit, un 
tucùt di piétin (favo) cu la meil ch'a spissalava 
four. 


Un fil di oru, no chel ch'al pastrocjava li 
nestr? mans, ma chel atri chal mi à compa- 
gnát a impensami e ch'al mi lèa a la gent e a 
W rob” di chestu cjanton di mont. Bel ch’; 
vuardavi disfà, par lan cha’ ven, la portantina 
da la Madona da la Stangjada, l? femini a’ fe- 
velavin net in frisanchin, chal é un lengac' di- 
scompagn dal gno justa un ciminin, un lengac' 
indulà che il pinseir al deventa peravala Justa 
come ch'a si fai quant che duta la vita a' si à 
pensât, preât e dit tuna moda ch'a na sa nencja 
ce ch'a voul dî pustic. E cundutachel ai dan il 
sió non a dut? li’ robi’ ch'a an fat nouf il mont 


e il vivi di ogni dì. 


NOVELA CANTARUTA 


(Furlan di Navarons) 

CARITAT CRISTIANE 


Alore un zago tune sacristie 

j à rot "ne ombrene su la schene a un gjat 

par cjastiálu di une porcarte. 

«Ce fátut», j dis il predi a bocje plene; 

«tocje vé un chr di piere come il to 

par dájes in ché forme jù pe schene!». 

«Cet», j dis il zago, «il gjat isal il sot». 

E il predi: «Nò, ma 'e je ben mé la ombrene!». 


TRILUSSA 


(Traduzion di Meni) 

BOCAL 


CRESIME 
BOCAL 
CRESIME 
BOCAL 
CRESIME 
BOCAL 
CRESIME 
BOCAL 
CRESIME 


BOCAL 
CRESIME 
BOCAL 
CRESIME 

Marz 


AI finis Punviár, a’ flurissin i präz, a’ zòrnin i 
ucéi, `e cjante la lûs dal soreli, ma propit 
cumò `e rive Quaresime. 

Mi par che no soi mai la benvignude. 

Ce pratesis! 

Tù tu oressis vé dut e ancjemò ancje. 

Nò, jo 'o vorès vé dut mancul che alc. 
Mancul che il sacrifizi! 

Ja. 

Ce «jal». Par Todesc, cumò? 

Al ül di ch'o dis di si sul serio. 


O cròt pardabon `e tô serietàt. Duncje: tu 
vuelis dut mancul che il sacrifizi. E il lavòr, 
ésal sacrifizi? 


Il lavor... al ё lavór, po. 
Salt, onest, lavoradòr, po. 
Va in chel pais! 


E tu va in Pülie. 


BOCAL In Pülie? Parcè in Pùlie, ce изги di? 


CRESIME Parceche là te Ministrazion de Regjon e an 
miledusinte ussirs, valadi puartonirs. Fàzil che 
ti assumin. 


BOCAL AI dis il Strolic: 


Furlans, il lavorar è un gran piacere 
se trovi in Puglia un posticin d'usciere. 

CURIOSITAZ 


Cui che sul mès dal Ramadan nol zune al varà di là in 
preson par tre més. Nol baste: al varà ancje di pajà une multe 
di 300 sterlinis egjzianis, ch'a vàlin un miez milion di liris ta- 
lianis. 

Cussi al varès di jéssi daùr di un progjet aprovát di une 
cumission dal Parlament egjzian. 


* 


Al è muart di veglezze Roberto Bolbaran a núf agn. 

La sé muart 'e je vignude a Henryville, sul congres dedi- 
cat al studi de «progeria», la malatie che, par une mude gjene- 
tiche, je puarte i fruz a deventä viéi e a muri ’tér dai 13 agn. 
Chéi che ur cjape ché malatie a’ piàrdin i cjavéi e a’ devèntin 
plens di grispis. 


«Machiavelli e Galileo, Metastasio e Lorenzo Da Ponte 
conoscevano il peso di ogni parola; e sarebbero morti di ri- 
brezzo se avessero visto come pensaño e parlano gli italiani 
nel 1977». 

Cussì al à dit, tune sò recension sul «Corriere della Sera», 
apont dal ”77, chel scritór bravon ch'al è Pietro Citati, notant 
tra l'altri che tal nestri timp «le distinzioni tra le classi e i par- 
titi hanno perduto qualsiasi significato: perché le astrazioni e 
le chiacchiere hanno avuto la magica forza di unificare e di 
amalgamare l’Italia». 

Proteste 


А? vevin tiradis für lis fotografiis dal matrimoni 
e dal viaz di gnozzis par mètilis dut in ordin tun li- 
bron cu lis pagjnis ch'a tègnin e ch'a làssin viodi. 

Sentáz 'tór de taule a cjapavin in man une par 
une chestis fotografiis ch'a sveavin tanc' biéi mo- 
menz dal passât, e ancje il frut, inzenoglát su la cja- 
drèe par rivà miòr, al cjalave ancje lui e al scoltave 
atent 1 comenz. 

Eco i nuviz denant dal altàr: jè cun tun vistît 
ricamàt dut fu - fu, lui cun tune mude colòr maron 
cu la golarine blancje a pavèe. Ро” lêr doi tal mo- 
ment de jessude de glesie sot di une plòe di rîs e il 
cjalà curiòs des babis dal paîs, po denant de cjase 
propit sot dal rosàr, e in otomobil prin di partî. 

«Ce tantis», e dis la femine; «no mi visavi di 
dutis, dopo quatri agn! Viòt ce snele ch'o jeri, e 
cumò, dopo la maternitàt...». 

«Par me al va ben ancje cussi», dissal lui, cjari- 
nanle. 

Ancje il pìzzul al cjarinà la mame, par fà come 
il pài. 

Lis plui bielis fotografiis però a’ son chés dal 
viaz: Vignesie, plazze San Marc: lui cul impermeabil 
e la ombrene sul braz (guai ‘пе plojade), Jë sgrufuja- 

de tal miez dai colomps... 

«Quantil», al fas il frut, «E non hanno paura 
degli uomini?». 

«Cheste plazze `e je propi une sale, une biele 
sale, degne di ricevi un Doge». 

«E ancje di ricèvinus nò», al zonte lui, scher- 
zant, 

Firenze, denant dal palaz de Signorie, sul Puint 
Vieri, devant de statue dal David. 

«Ti ricuàrdistu de bielezze di chês glésiis, dai 
tesàurs dai museos?», j dîs jê cun tun suspîr di no- 
stalgje. 

«E i fagiolini alla salvia? E lis ridadis cun chel 
tipo de locande?». 

Pisa. Monumenz blancs come colombis sul ta- 
pêt vert de plazze dai Meràcui, sot un cîl turchin; e 
lòr doi in pòse. 

Cumò "ne fotografie 'e mostre la toresse, cjapa- 
de in mut che semèe ancjemó plui stuarte di chel 
ch'e je. «E quella che non casca mai giù?», al do- 
mande il frut. 

«Sì; e ce sudadis par rivà fin lassù. S'al sin me- 
retàt chel bon gjelato quant ch'o sin tornàz dapit, ise 
vere femine?». 

E a chel pont, ce îsal ce no isal, il frut al salte 
jù de cjadrèe e, vaint, al va tun cjanton de stànzie. 
Al dis: «Voi due a divertirvi e io sempre a casa, con 
la nonna! Perchè non mi avete portato anche me?». 

E jù lagrimonis, e pestà i pis!. 

Pari e mari si cjàlin in muse e a’ ridùzzin. For- 
sit a” pènsin la stesse robe: cemùt spiegàj a chel frut 
che, «tesàur platàt», al jere in viaz ancje lui? 


LUZIE SCOZIERO 


| «Cjate un ami, tu cjatis un tesaur», 
‘e dis la Bibie, е a’ son peraulis Фаиг. 


Però par me al è miòr quant che si dis: 
«Cjate un tesàur, tu cjataràs i amis». 

Mingulis 


Un mestri di scuele, furlan райе, ch'al veve ché 
di insegnáur la marilenghe ai siéi scuelaruz, j domande 
a un di chesc': «Cemút si clamino chéi di Glemone?». 

«Glemonàs». 

J domande a di un altri: «E tü, cemùt si clamino 
chéi di Verzegnis?». 

«Verzegnas». 

«E chèi di Magnan?». 

«Magnaloz». 

«Chèi di Tarcint?». 

«Tarcintins». 

«Chei di Nimis?». 

«Daür ce ch'o sai», al rispuint un scuelár di Muli- 
nis, «a? od è di Tonis, di Bepos, di Zuans...». 


O. 


I omps a’ son faz come i déz de man: il dét gruès al à di 
fà di dét gruès, e il dèt pizzul al à di fà di dèt pizzul. 


Giovanni Verga. I Malavoglia - I 

Ridi 


Franco, la Cuésime, femine di Franco, e Pauli, il 
fi dai doi, a’ jerin in cusine te cjase lôr. La Cuésime e 
navigave sul seglár 'tòr pignatis e plaz, e i doi a’ sfueja- 
vin un atlante su la taule. 

A di un pont Pauli si met a ridi. «Parcè rìdistu?», 
J domande so pari. 

«Lèi chi», j rispuint Pauli mostran’ cul dèt il non 
di un país sun tune cjarte dal atlante ch'e rapresentave 
il Piamont. «Lèi chi: Stupinigi!». 

«E alore?», j dis so pari. 

«Stupinigi! no ti vègnial da ridi ancje a 02». E Jü 
ridi. 

«Mah!, un non come un altri». 

«Ma daj! Stupinigi, Pénsij parsòre...», e ridi inde- 
nant, ma propi di gust. 

Franco lu cjale e, viodinlu a ridi in ché forme, | 
ven la ridarole ancje a lui. 

La ridarole ’e je une robe che quant che ti cjape al 
è un afár a fermále. Si rit e no si lasse di ridi, fin al 
pont di vai. E Pauli e Franco a’ ridevin e a’ vaivin in- 
sieme. 

Fin che la Cuésime si volte e ur domande: «Ma 
ce véso di ridi tant?». 

Pauli j dîs: «Stupinigi...», e la ridarole no sta. 

«Stupinigi! E ce îsal?». 

«Stupinigi! Rasone e viòt se nol merte ridùt». 

E la Cuésime: «Ma bonäisi une volte, e s'o vés 
ché di ridi, ridét par qualchi cjosse plui serie!». 


Né ’o murin ogni dì; ogni zornade nus cjòl une part de 
nestre esistènzie, e, man man ch'o cressin, `e cale la nestre 
vite. `O vin piardude Pinfanzie, podopo l'adolessènzie, dut il 
timp passât fin a uê al è piardùt; cheste stesse zornade di ué la 
dividin cu la muart. Nol è Pultin got ch'al disvuede la clessi- 
dre, ma duc i goz ch'a son colàz prime: cussi la nestre ultime 
ore no fas la muart, la conclùt. 


Lucio Anneo Seneca 

Fruzzons 


Pieri Bajut e so nevót Valerio а” lavoravin di 
muridòr insieme, ma a vevin simpri une sét une sèt, 
e pòs bèz. 

Sul lavòr no bevevin parvie che il paron ur varès 
dat il cumiát, ma une volte dismetút di lavorà sore- 
sere si fermavin a Mulin Gnùf li di Büchigne e a 
comandavin chel dopli. A” disevin: «Cul lapis...», 
parvie che bèz no ’ndi vevin, e Bùchigne ju conten- 
tave, ch'al veve stime di lòr, e al segnave cul lapis. 

Po’ a’ tiravin la quindisine e a’ fasevin conz li di 
Büchigne. «Chéi chi», a’ disevin messedant i béz, 
«par pará jà il coni cun Büchigne, par ch'al scanceli. 
Chéi chi a cjase, pes feminis. E chèi chi ch'a van- 
zin...». 

A” clamavin Büchigne e j disevin: «Contiju, e 
puarte di bevi». 


Prin di scomenza a bevi ce che ur vignive cun 


chéi, si davin la man e a' disevin: «E cumò saludinsi 


che, dopo, cui sa so podarin cognòssisi». 
ж 


Al jere rivát dal lavór a cjase la sere cun tune 
sfisie che mai e al veve scomenzat a dij di dut `e fe- 
mine: «Scrove... vacje...», che lu sintivin par dut il 
borc. 

La femine, brave e buine come il bon pan, in- 
tant ch'e cirive di gjaváj la gjachete, la golarine, lis 
scarpis, j diseve: «Sì... bon...». 

«Ce bon! Vacje... vacje... purcite...». 

«SI, si, si... tu as reson...». 

«Ce reson!». 

«Si, SÌ...». 

Tal indoman a buinore al jeve e la femine j dis: 
«Ti visistu ce che tu mi as dite orsere?». 

«Ce ti ao dite orsere?». 

«Scrove... vacje... purcite...». 

«E cun chest?. 

«Ti pàrial di paré bon?». 

«Tu tu sés la mé femine e jo a ti ’o soi paron di 
diti ce che mi pam. 

«Ma cui che ti sint...». 

«Cui che mi sint a sintin e a’ tàsin; ma ch'a 
prévin, mo, lôr, a diti ce ch'o dis jol». 


M. 


Il soreli: un amì che si j fas fieste di Viarte, si lu schive 
d'Istát, si bràmilu di Siarade, si vàilu d’Inviär. 


I nestris viéi 

RIF LESS LON 


Jessñt dal ospedal 

dulà ch'o vevi stat par un gno mal, 

biel che planchin pastrade 

"o lavi pe mé prime cjaminade 

‘o cjati Min. Mi dis: «О ài propi gust 
di torná a véti chenti». Po 'o viót Just: 
«O gjolt», mi dis, «che no tu sas cetant 
tal viòditi di gnáf culi devant». 

Podopo alè Nozent: 

«Tu sòs pulit», mi dis, «e 'o soi content». 
Podopo Berto, Minio, 

Gjralt, Faliscje, Plinio... 

duc! ce a bussámi, ce la man a darmi, 

ce a batimi la spale, di scjassámi. 


Nome Zuanat, ch'o incontri biel lant vie, 
mi cjale e, plui di un «Viva», nol dîs nie. 


Eco fantaz (séal dit cun dut rispiet) 
se qualchidun nol è sancîr e sclet! 

«Il zio Giovanni» 


Mi jere lade squasi dal dut für di cjaf chê dal «zio 
Giovanni». M'e à fate tornà iniment il compit di un 
frut ch'o ài let e coret in chéi dis culi. Il frut al contave 
la sò passion pai ucéi e al pandeve dut il so savé su 
nons e usanzis di ogni sorte di bèstiis cu lis alis ch'a 
vivin in Fridl. 

A un cart pont la pene rosse ch'o vevi in man ’e 
à vùt un trim e bielzà si prontave a frontà chel «il» par 
corèzilu in «lo». Ma in tun marilamp mi soi viodùt il 
gno furlanut quant ch'al scriveve «il zio Giovanni» 
sfuarzansi di voltà in talian il «barbezuan» ch'al jere tal 
so pinsîr di chés tre peraulis. Il discors cul frut al sarès 
làt indenant dopo, cun dute semplizzitàt, senze avilî il 
so pinsîr naturàl e, Dio nus uardi, senze ridi parsòre 
di un fal... ch'al fasarès vôe di ridi, ma no pal fal dal 
frut. 

Si pò fâ une riduzzade, invezzi, su la storiute, 
vere, che mi è tornade tal cjáf, come ch'o ài dite. 

Agnoruns indaùr, il uardean di... un paîs che no 
pant al veve fat un sorelùc tal simitieri, propit te cjase 
mortuorum, parceche j jere vignùt in orele che la mu- 
larie 'e veve clapadát lis ramadis des balconelis a mie- 
zelune sot la linde. ’E jere vere! 

Fat zirà te clavàrie chel miez chilo di cläf ch'al 

veve cun sè, al jentre e al cjate dut un disio: clàs, tocs 
di veris, un polvaron!, e, cun bon rispiet, sbitiadis di 
ucel pardut, ma pardut, ch'al vignive di pensà ce fan- 
tasie mai ch'e an di vê chei ucéi: fin su lis zòis di fiár 
batút! 

«Ca bisugne proviodi», al sentènzie il uardean. 
«Cu la mularie, fà clamà lêr paris dal sindic! Mahl... 
Cjacaradis dibant: la mularie no pandarà mai la só col- 
pe; e i paris? Pluitost di meti la man tal tacuin la meta- 
ressin sul fùc. Alore al scugnarà il Comun pensà a fà 
meti sù lis ramadis gnovis e ancje a mandà chés femi- 
nis a gratà fin ch'al baste par smondea il lúc, smondeà 
pulit la case mortuorum par mend á il dituart petät ai 
nestris muarz...». 

E intant ch’al faseve ciula la clavone te sò clavà- 
rie par siará la puarte daúr di sè, come tocjät di un: 
pinsîr fis che no j lave jù, al si dîs: «Ma... chés sbitia- 
dis!? Eh nò! no son di pàssare nò! Cussì nudridis. Culì 
a’ son stáz e a’ son chei ucelaz salvadis ch'a van atêr di 
gnot». 

E al s'invie cuintri cjase masanant tal cjaf lis pe- 
raulis ch’al varès podùt scrivi tal so espost al Comun. 

"E je vignude für une relazion pressapóc cussì: 
«Lustrissimo sior Sindaco... etc. etc. ... cosi, a cagione 
della mularia più còjara che a furor di sassi ha rotto le 
rame dei barconi, sono entrati nella casa mortuorum 
del nostro rispettoso cimitero ogni sorta di ucelli, 
massime il zio Giovanni che, proprio senza compli- 

menti, hanno sbitiato per tutto, perfino sulle antiche 
gioie dei nostri poveri morti», etc. etc... 


ALBERTO PICOTTI 





La nature no oblèe l'omp a pecjà, ma j à dade la inclina- 
zion a pecjà; la nature no dà ni la sapiènzie ni la virtùt, ma la 
disposizion ae sapiènzie e `e virtút. Si devente savis, no si nas 
savis: e deventà bogn 'e je un'art ch'e dipent de nestre libare 
volontát, adulà ch'al sta il merit o il demerit de nestre vite. 


Lucio Anneo Seneca 

Avril 


Jo, cui àjo copàt? Nissun! E se jo no ài copàt 
nissun, parcè ano di vigni a copàmi me? Par- 
cech'o béf un taj? Parcech'o cir di vivi miór 
ch'o puès almancul la sere, che vie pal di no 
mi lassin? 


Eeh, se ti lassàssin... 


Tas tu, brute sgrèmbie, che culì ancje lis pie- 
ris €’ an dul di me. 


Parcè? 


Parcech'al a Avril, e lôr a gjòldin la lus e il 
clip de di. 


Lòr, cui? 


Lis pieris... Jo invezzi 'o ài di contentámi de 
sere, da l'ultime lùs, prime dal grant scùr de 
gnot. : 


E tu bevis! 


E 'o béfl Capissistu tü parce? O capissino 
dome lis pieris? Al dis il Strolic: 


Il дос al vara mar il so destin 
co j mancjara par simpri un got di vin. 








PAS Cabs 


E je Pasche. Par duc’, Signor: 
pal fros di fen e pe jarbe di cjamp, 
pal mandolar 

e il garofolar di muscli 

che spandint profum si rimpine 
sul cjanton de cjase e su pe colone 
ch'e réz il puartel dal bearz. 


'E je Pasche pes besteutis 

che si dismòvin 

de gnot dal inviar 

ea scomènzin la stagjon 
viarzint gnovis stradis di fadie. 


Par duc’ ’e je Pasche. 

V uê 'o soi stat a bevi l'aghe 

tal cjaldír dut lustri 

di asét, sál e farine. 

'O ài judát a resentá 1 plaz 

in mostre su la gratule. | 

'O ài judát a spalanca il puarton de Glesie 
par ch'al jentri il clip dal avril 

e si spandi pal pais 


bonodòr di cjandelis e di incens. 

Un ridi content e sincir 
al imbombe il gno cür 
sglonf di ligrie 

come butui di gjatuz. 


Tà tu mi ás fat sflurí, Signór, 
e la mòrbide vite 

ch'e còr pes largjs stradis 

dal gno spirt, 

mi rive fin tai sintimenz 

e m'incjoche. 


GLOVAZ 

Pasche 


Tanc’ agn indaùr, quant che la setemane sante e 
Jere la setemane sante, cul so miàrcus sant, cu la sò jo- 
jbe sante, cul so vinars sant che pre Scjèfin a funzion 
la sere al predicjave che no la finive plui sul pòlpit la 
prèdicje de Sante Cròs; e si jesseve pe prucission cu lis 
crazzulis e i crazzolons e i batàcui; e quant che 'tór des 
dis a buinore la sàbide sante al jere un diluvi di cjam- 
panis ch'al jere resussitàt il Signòr... 

Uê la Messe de resurezion dal Signòr si disile la 
gnot tra la sàbide e la domènie; e la int no còr plui 
come in chéi agn; e no van plui a lavàsi la muse; e lis 
cjampanis no cjàntin plui come in ché volte cun doplis 
ch'a jemplavin il cîl. E il dì dopo i zagos no sàltin fùr, 
une mieze dozene, cu la tonie rosse a fà di stafete a 
pre Scjèfin alt, dret, a cjaminà ben plancut che lu vio- 
dessin i mil ch’a incovavin la glesie, par là sù sul al- 
tar... 


Chés Messis! Pre Scjèfin a un pont al binidive 
Paltár cul tribul che al butave für bugadis di incens. 
«Dirigàssio Domine oràssio mea», al diseve (che jo 
chés peraulis m'es visi cussì), «sicut incensum in con- 
specto tuo...», e s'inzenoglave co al rivave a ret tal ta- 
bernàcul a miez dal altar che jo, abàs vie dai scjalins 
dal altàr, *o viodevi la suele de sò scarpe gjestre pleja- 

de, grande come ché di Carnera. Po” si drezzave sù 
cun pachèe e vie: «Elevàssio manum mearum» , al di- 
seve dondolant il trìbul, «sacrificium vespertinum...», 
e sinzenoglave di gnúf..., «pone domine custòdie pori 
meo, non declinet cor meum in verbo malissie... >. 

Chés Messis! Cul vanzeli di Zuan cjantát par la- 
tin: «Una autem sabbati, Maria Magdalene venit 
mane, cum adhuc tenebrae essent, ad monumentum; 
et vidit lapidem sublatum a monumento. Cucurrit 
ergo, et venit ad Simonem Petrum, et ad alium disci- 
pulum, quem amabat Jesus, et dicit illis: “Tulerunt 
Dominum de monumento, et nescimus ubi posuerunt 
cum”». E vie. 

No si capive bocjade di ce che pre Scjèfin al cjan- 
tuzzave, di chel instès chés peraulis ch'a revocavin te 
glesie stracolme di int сте tignive il flat, a’ creavin 
une clime adulà che il cjaf al lave plui in sù dai nui; e 
si sintìvisi bogns; e si dismenteave dut: lis invìdiis, lis 
tichignis, i ripics... 

Uè chel vanzeli si disilu par talian. Si lu capis, ma 
'e semèe une robe! Cetant miòr s'al fòs dit par furlan! 

«La prime di de setemane Marie Madalene ’e rive 
al sepulcri une vòre a buinore, ch'al jere ancjemò scur; 
e 'e viòt la piere tirade vie dal sepulcri. Alore `e partis 
di corse a ciri Simon Pieri e chel altri dissèpul che Jesù 
j oleve plui ben e ur dis: “E” an puartät vie il cuarp dal 
Signór dal sepulcri, e no savin dulà che lu àn metùt”. 
Alore Pieri al jès für cun chel altri dissèpul, ea van al 

sepulcri. A” corevin ducjdoi insieme, ma chel altri dis- 
sèpul al à corùt plui di Pieri e al è rivát al sepulcri par 
prin. Si plèe jù, e al viòt lis fassis partiare; ma nol jen- 
tre. Po al rive Simon Pieri che j vignive daùr, e al jen- 
tre tal sepulcri, e al viòt lis fassis partiare; e il sudari, 
ch'al jere stàt sul so cjàf, nol Jere cu lis fassis partiare, 
ma imbande, involuzzát tun cjanton. Al jentre alore 
ancje chel altri dissèpul ch'al jere rivät al sepulcri par 
prin; e al viòt, e al cròt. Lòr infati no vevin ancjemò 
capît la Scriture, che lui al veve di ressussità dai 
muarz». 

Ma il timp al cór, e tocje vé paziènzie. 

E là a Messe instès, a sintile come che si la dis o 
la gnot tra la sàbide e la domènie o la doménie a bui- 
nore, cun devozion. 


M. 





Pari nestri che tu sés in cil, séial santificat il to non. 
Ch'al vegni il to regno, séje fate la tô volontát, come in cil, 
cussì in tiare. Dànus, ué, il nestri pan di ogni dì. Rimètinus a 
nó i nestris dèbiz, come che nó ju rimetin ai nestris debitòrs. 
E no stà a lassànus cjadé in tentazion, ma vuardinus dal mal. 
Cussi séi. 


Jesh Crist - secont Mateo - С. VI - 9, 13 

CURIOSITAZ 


Tune des cumissions da l'assembèe dal popul cinés, si di- 
scór s'al è il cas di gjavà vie i codiz religjós: il Coran pai mus- 
sulmans e la Bibie pai catòlics e i protestanz, in mut di rivà ad 
integrà miòr i crodinz te vite sociál. 


* 


Peter Bird, 36 арп, di Londre, al à traviarsát il Pacific, 
partint di San Francisco, e al è rivàt in Australie tes miòrs 
cundizions fisichis, ben bronzát e content, dopo di vé remát 
par 296 dis. 


Filippo Merenda, svuizzar di 78 agn, al à dismenteát il 
passepuart e nol pò imbarcjisi a Gjenue su la «Eugenio C.» 
par une crosere tal Mediterani. Nol val nuje ста! prei e ch'al 
protesti : senze passepuart no lu làssin montà su la náf, là ch'e 
je za montade la sò amie di 40 agn. Al scugne tornà a Bolzan, 
là ch'al è il passepuart, e la náf `e partis. Ma lui al telefone ae 
pulizie disint che su la náf 'e je une.bombe ch'e scloparà tra 
dós oris. Alore la náf 'e torne indaúr, 'e ven controlade e e 
torne a parti dopo quatri oris. Masse pocjs pal puar Filip, che, 
cjapàt sù il passepuart a Bolzan, al scugne là cul aeroplan fin a 
Alessandrie par rivà finalmentri a imbarcjàsi su la «Eugenio 
C.» là ch'e je la sò zovine. 

Al pàr che cumò al scugni pajà almancul i 150 milions di 
carburant che la náf `e à consumát in plui par colpe só. 

RELATIVITAT 


'O lavi vie bessòl 'ne di d'istat 
tun prat sun tune jarbe di vilät. 
A colp mi soi sintát inderedat. 
Mi soi sgrofat. Mi soi diliberat. 


E no ài nancje finit 

di meti a puest mudandis e vistit 

cho sint ne vôs дайт: 

«Ор siór, séal benedet», 

пе vôs come un sunsár, «pal so bon cir! 
Séal benedet par chel che chi mi met 

séi pûr mostranmi il chill». 


Al jere un smierdarál. 


Smierdarúl = scarabeo stercorario 

Mingulis 


A un gno amì professòr un rubinet dal so nezes- 
sari j spandeve: got... got... 

Stant che lui nol saveve fà altri che il professór, 
nol lè nancje a viodi a la lontane par ce reson che chel 
rubinet al spandeve: al telefonà a un idràulic ch'al vi- 
gnìs lui a viodi, e chel al vignì dopo un quatri telefo- 
nadis, e un tun bati di voli al justà il rubinet. «Eco, 
fat», j disè al professòr une volte gambiade la guarni- 
zion di gome dal rubinet. 

«Bon», al disè il professor dopo di séisi sanciràt 
che il rubinet si viarzeve e si siarave pulit. «Trop isal il 
so disturp?». 

«Vinc mil, parce ch'al è lui». 

Il professòr al restà par un póc, po al dise: «Ог- 
po! Ma ce vèvial chel rubinet ch’al gotave cussì?». 

«Tocje intindisi, siòr, e lui no si intint». 

«О ài capit. Ma lui lu à justát in tun lamp; e vinc’ 
mil francs par un lamp di lavór...». 

«In tun lamp parvie che jo ’o sai lavorá, e par im- 
pará a lavorà jo `o ài spindüz agn e agn. E po, sajal lui 
trós ch'a ’nd’ è che no pàjn il lavór che jo ur fàs? Squa- 
si squasi il setante par cent. Cussì jo, quant ch'o cjati 
chel che mi pae, no ào dirit di rifàmi?». 


O. 

VIARTE DAL GNO PAÎS 


Adalt il Berzut al è in rose 

blanc e ros tûr dal bore dai Pups, 
e li diffir, tal Rone, la tiare vive 
di biel soreli jenfri dai morars... 
OA, la viarte, Signòr, cu lis violis 
tai ricès des murais di vie pai Poz, 
e il Pradifen dut blanc di cisignocs... 
une frute cun rósis in tai vôi. 


Al devi jéssi come torná a vivi 

su pes rivis lassù di Martigna, 

il prat lusint e larc cul cil insomp 

e la Rive di Viole resuride 

par cheste Pasche cui frutaz discolz. 
U soreli al travane la Gjavate; 
lindis neris tal cil; il Puartonat 

al lis cul cil di biel misdi parentri... 


Vué mé mari 'e à daviart il balcon 

e l'amolar lu jemple dut di blanc 

tanche il gno sium di viarte 

fér cun chel blanc in tal pinsir plui biel. 
Torná a vedélu lì dapráf de stale 

cul cir di frut che il mont al è dut blanc... 

Ob, la viarte, Signór, 'e je un merácul! 
Imò il gno cür al è dut blanc e in róse. 


DINO VIRGILI 


(Dal sfuei «Strapaese» - 19 d'avost dal 751) 

Fruzzons 


Lelo e Salvatore a' van a bevi doi tajs tune biele 
ostarie di Udin. Si sèntin a un taulinut, a” ordènin, e la 
chèlare 'e rive cui tajs; e cun doi biêi platuz di plàsti- 
che, taronz, scriz, di meti sot vie des tazzis, che no si 
sporcj la tauae ben slargjade sul taulinut. 

Pojàz che à chesc’ platuz sotvie des dos tazzis, 
Lelo ju cjape sü ducjdoi e j ai torne. «Vie... vie...», j 
dis. 

La chélare ’e reste: «Siorut, ch'al perdoni... ch'al 
lassi ch'o fasi...», e 'e póe di gnüf chesc' platuz sot vie 
des dós tazzis. 

Ma Lelo no si rint: «Siorute, che no stedi a di- 
sturbási par nó. Vie... vie...», j dis dislontananle cul 
braz, «vie... vie cheste robe! Fasin come ch'o fossin a 
cjase... ». 

La chèlare'e à scugnút lá vie cui siéi plaz, e Lelo, 
content, j dîs a Salvatore: «Puare chelarute, se si po' 
sparagnaj un lavòr...». 

Vàit cumò a viodi tros cerclis di cùl di tazze di 
neri ch'a son restaz sul mantil. 


* 


La Berte j veve dit a Berto, il so omp: «Berto, il 
сораг! Tin mi à dite s'o podarèssin imprestäj cinquan- 

temil francs; podino contentàlu?». 

«Si pò fa dut in chest mont». 

«Alore, puèdijo dij di si?». 

«Tu puedis dij di sì, a pat che ti firmi une cjarte». 

«Ma Berto, si trate di to copari. Covèntino cjar- 
tis? Si a di vé fidùzie!». 

«La fiduzie le a mangjade la vacje». 

«Ma daj!». 

«Le a mangjade la vacje. lo no mi fidi di nissun, 
nancje di me stès. Tant alè vèr che ché altre di, che 
mi è vignüt di fà un flat, útu ch'o ti disi ce ch'alè suz- 
zedùt? Invezi di fa il flat ch'o crodevi, il cuarp mi à 
tradit, e va a viodi ce pesar ch'o ài tes mudandis». 


Al jere sui tredis agn e so pari lu veve fat cjoli a 
vóre di un impresari dula ch'al lavorave ancje lui. 

Natural ch'al lavorave di manauál: neta impresc’, 
cariola, puartà aghe; e sù e ju pes armaduris cun mal- 
te, modons... 

L'impresari al jere un paron a la viere. Saldo sul 
lavor come i siéi operais, si fermave a cjalä, a controla, 
a ordená: ancje a robáj la cjazze o il fraton a un di chéi, 
. ch’al imparàs une volte! E berlons! 

Apene che j vevin presentàt il frutat J veve do- 
mandat: «Trós agn âtu?». 

«Tredis». 

«E alore visiti di dopràju pulît, e quant che tu mi 
passis dongje, visiti che tu as di fami àjar». 


A Cividat lu clamavin Sope. Al jere pidimentat. 
Lis gjambis a sèlino j tignivin póc e quant ста! cjami- 
nave al faseve veramentri dùl. E al lave vie adasi adasi 
dut rinchinît e cui braz a pendolon sul devant. 

E alore sò mari une dì lu mande a comprà doi 
chilos di spinaze di une rivendiule ali dongje; e al va. 

«Doi chilos di spinaze». 

La rivendiule j pese i doi chilos di spinaze e po’ j 
dis: «Véso la borse di plàstiche?». 

E il Sope: « Acrament, siore, che mi cjali ben. No 
j pàrial ch'o "ndi vevi za vonde?». 


M. 





Ché ninine blancje e rosse 
tant che un mél su pal melar: 
e à cjapadis plui bussadis 
che no sbiz tal gjalinar. 

Orelis 


Toni al jere sturbît come pòs, ma nol oleve amè- 
tilu ni nol oleve che chéi altris a’ capissin ch'al jere. 

E alore une di si cjate cul so ami Tilio che j conte 
une barzalete. Ma j 'e contave come che j 'e varès con- 
tade a un omp normal, cu lis orelis a puest, ancje par 
no faj pesa al so ami Toni la só carenzie di orelis. 

Co Toni si vise che Tilio al a finit di contà la sò 
storie, si met a ridi di gust e j dis al ami: «Biele, Tilio, 
une vóre biele! E cumò sint ch'o ti conti la mé». 

J à contade ché che Tilio al veve apene finit di 
contáj a lui. E lui, Tilio, al à scugnùt ridi come che 
Toni al veve ridüt co Іш j ’e veve contade par prin. 


UARBITE 


La buine furtune dai omps ’e je une vóre dispès il plui 
grant nemi ch'a védin, parceche ju fas deventà trisc’, lizérs, in- 
solenz; di mùt ch'e je plui braure pal omp il resisti a chê che 
no ‘es aversitäz. 


Francesco Guicciardini. Ricordi. II - 164 

CRESIME 


BOCAL 


CRESIME 


BOCAL 





Ce omps, i omps! A” son propit Bocài! Al se- 
mèe ch'a séin plens di spirt, di fuarze, di vée 
di fà ben, e podopo tu ju viodis ch’a son faz 
di bombás, dilicáz, sgnauloz; e si rindin, e no 
san cefà co la realtàt no je propit dal dut a 
lór pro, a trinduláju come pipins di scune, a 
dáur seont come la furtune al furtunát. E alo- 
re si bütin vie, a’ tàchin a bevi, a compassio- 
nási... 


Ce quadri! Al pararës che l’ostarie ’e fòs une 
cjamare mortuorum. 


Oh, cheste volte mo no pensavi a tì... Sì, tù, 
co no tu as la cjoche vajote, tu trinchis propit 
di omp, cun braure... Ma no pensavi a un 
omp come te, ma al omp in gjenerál, venastáj 
al omp te storie, ch'al socomp. 


Alore, jo che no socomp, 'o soi für de sto- 
rie... Ma ce filosofiche che tus sés vué! Sinti- 
mi me che no socomp, parceche no voi a ciri 
complicazions e 'o cjati dut il miór ali, denant 
dal nîs... 


Ma tü, sestu vif? E cemút sestu vif? 


Cui miór di me? Chel ch'al socomp? E parce 
socòmbial, chel? 





CRESIME 


BOCAL 
CRESIME 


Cul fà cjossis grandis di une bande e sdrumá 
dut di chealtre. Lis ueris, lis distruzions a` gjá- 
vin dut il sens al fà sù, là che l'omp al si mo- 
stre grant, ch'al fas pardabon cjossis tant 
grandis... E tò, Bocàl, cetant grant ti sintistu? 
Capissistu tò il fà sù, il sens dal fa? 


Fal... Fal... E se dopo ’o ài di socombi? 
Va in Pülie, Bocalut! 
Juste! Al dis il Strolic: 


Co l'omp al à une storie ch'al socomp, 
dome che in Piilie al pò stà ben a plomp. 





Cussì a Tavagnà e’ an scomenzát a meti lis tabelis cul 
non dal capolúc e cun chel des frazions de Cumune par talian 
e par furlan: Tavagnacco e Tavagnà, Feletto e Felet... 

Biel viodi e biel lëi, ch’al semèe di séi plui a cjase di chel 


che si è. 


Daür di ce ch'e an fat a Tavagnà, sperin cumò ch'a fasin 
instès lis altris Cumunis de Furlanie; e sperin ancje che nissun 
vadi plui a insozzAlis chestis tabelis come ch'e an vút a inzozzá 
chés di prin, ch'al sarès un delit. ` 

CURIOSITAZ 


Si à vit sintút protestis pes «machinis blu» dai sorestanz 
ministeridi di Rome, ma ancje i deputàz dal Parlament euro- 
pean Doeke Eisma (Olande) e Dieter Rogalla (Gjarmanie Fe- 
deràl) e an уйг cûr di domandà ch'a vignissin metudis a dispo- 
sizion di duc’ i deputàz un ciart numar di bicicletis, «miez di 
traspuart ecologjc». L'Assemblèe no à però azzetade la lòr pro- 
pueste. 


A doi di lòr à vevin sequestràz 43 cjans parvie che no ju 
tratavin masse ben, ma si viót che chéi senze cjans no podevin 
vivi: e' àn resistüt par un an e miez e po, cun sclopis e bom- 
bis, a’ son las tal municipi di Norwich e, cun ché di fási tornà 
indaùr i cjans, e an tignudis fermis 14 personis par 7 oris. 

Po, cun grande sodisfazion dai cjans, chéi doi e èn scu- 
gnùt rìndisi ai pulizais. 


Si disarà che dut il mont al è plen di feminis cui cuàrs, 
ma chéi di Li Yongzheng a’ jerin pardabon vérs. Sui vincjesis 
agn chê puare femine `e à tacàt a sintisi une gran spizze sul 
cjàf e po no j sono cressüz doi cuárs gruès tant che i poleárs e 
dibot compagns di chéi de renel. A” son rivàz a gjavàjai cun 
tune operazion avonde indrigòse tun ospedal. 

IL SFUEJ DI CENT 


Alore un sfuei di cent 

al fevelave: « А” son sessante dis 

ch'o voi par chesc' país 

simpri in funzion e simpri in muviment. 
Biel scomenzant di un vieli che za un més 
mi à dat a une di chés, 

‘o soi rivat tes mans di un farmacist, 

di un judiz, di un rufian, di un professor, 
di un miedi, di une puare, di un dotór, 

di un predi, di un artist. 

Nol è che no mi déi sudisfazion 

il fat di lá di cheste in ché sachete 

di femine e di mascjo, o sporcje o nete; 

ma mi è di strani che la stesse cjarte 

che uê ti zove a fâ ge buine azion 

`e zovi, dopo, a fánint une stuarte. 

Ué e je une biele borse che mi puarte 

di une parone oneste: 

ma finarào dulà dopo di cheste? 

Sépi il Signôr. Me, chel che mi à de bande, 
mi ten pulît, mi stime, 

mi ül ben, mi uarde, ma no mi domande 
ce ch’o fasevi cjà di chel di prime. 

E chest al à normal, a ce ch'o sat: 

che co si trate di tirà palanchis, 
il lic ch'a тіріп nol impuarte un cai». 


TRILUSSA 


(Traduzion di Meni) 

Fruzzons 


Dolfi, a Biliris. Dôs pensions; e vivi bessól cu la 
femine, pensionade ancje jè, tune cjase sane, su la culi- 
ne. 

Lu cjati a Magnan ta Postarie de Miriam, 'tór des 
dis a buin'ore: «Cemútr». 

«No va nancje mal, ma se si vès qualchi palanche 
di plui...». 

«Vergognòs! Dòs pensions...». 

«Si, ma sátu tà ce che in uê 'e coste la vite? E il 
béz nol val nie». 

«Sà, mo, sü...». 

«Póc e nuje. Sátu tù, par esempli, un chilo di pan 
ce ch'al coste?». 

«Diu: mil e cinc, mil e sis...». 

«Si viót che il pan a a ti t'al compre la femine. Al 
coste siet, vot mil francs al chilo...». 

«Ma daj...!». 

«Ma Meni, quant che tu vadis a cjoli il pan, ce- 
müt fäsistu a fermáti nome li dal pancêr, cun tantis 
puartis ch'a son a viarzisi su la strade, e cun tantis 
bancjs ch'a son dentrivie di chés puartis?! E cun tanc 
amis che si spiètin par ché cjacarade lè dentri? E alore 
un taj tù e un taj jo..., tà une bire e jo un'altre... E satu 
tü ce ch'e coste une bire? e dòs biris? e tre...? E ché 

butiliute di refosc ch'e salte für ogni tant? Cussi, a mi, 
un chilo di pan, minimo siet, vot mil francs mi coste; 
ancje une cjarte di dis, altrichè...». 


Rico Menon e Gjno, so fi. 

Rico al jere sui otant'agn e Gjno sui cinquante, 
vedran. 

A’ vivevin, a Biliris, cu la Dosche che jere la 
cròs di Rico e la mari di Gjno, sui otante ancje jè. 

«A’ mertaressin tratàz miór di ce ch'o rivi a fa jo, 
ma lis mês fuarzis a’ son chés ch'a son e i mëi agn a’ 
son masse», mi diseve la Dosche. 

«E parcè no si marìdial Gjno?». 

«Parcè! domàndial a lui. Chel lì j ùl ben nome al 
vin e a nujaltri; j úl ben nome ‘е tazze che j presèntin 
ta l'ostarie di Varisto». 

«Tu sês tú che tu ás di conseálu e di insisti che si 
cjati für "ne cristiane che puedi dati une man in cjase е 
tal ort e che ti judi a abadà a vualtris doi; cussì al lassa- 
rès la tazze e la ostarie di Varisto». 

La Dosche 'e à insistùt, e, dopo un pòc, duc’ ven 
a savé che Gjno al veve scomenzát a lá in cjase di une 
vedranote dal ultin borc dal paîs. 


Al ven a savélu ancje Rico, che j domande une 

conferme 'e Dosche. J dis: «O ài sintút che Gjno j sta 
sot a ché biade lassù. Ise vere?». 

«Sao jo s'e je vere. Domändial a lui». 

«T'al domandi a tì parvie che tü tu sàs simpri 
dut». 

«No sai nuje», j rispuint la Dosche. 

E alore Rico une sere j al domande al frutat: «O 
di sintùt cussì... e cussi». 

«No átu dit che la nestre gjarnàzie no a di fini 
cun nó doi? E alore 'o ài cjatade une cristianute...». 

«Ché cristianute che tu fevelis 'e je stade cjacara- 
de un pòc masse, e cun di plui no je parone nancje di 
une gjaline», j dis Rico. 

«Jo ’o ài di cjoli une femine e no une dote. ’O ài 
di cjoli une femine che viodi di te e di mé mari, e che 
us judi in cjase, tal ort e tal lúc, e che a ti 'e puedi dâti 
un nevòt...». 

«Chel nevòt ch'e podarès dami ché cristianute 
cun ché muse di tomat ch'e a, ch'al stéi là che al è». 

«Pupal...». 

«O dis la mé». 

«Mi par che no tu la disis ben». 

«La dis juste». 

«Tu falis». 

Fin che Rico si stufe e al conclùt: «Viòt mo, frut, 
se t'òs sintimi, bon; se no t’us sintimi, al al di che, 
quant che chè femenausse "e jentrarà in cjase, jo ’o jes- 

sarai, par lá a cjapá chel puest che uê tü tu incovis ta 
l’ostarie di Varisto». 


Il pari di un gno bon amì di Tavagnà (novantesîs 
agn) nol sta masse ben e al va dal miedi. 

Il miedi lu visite e tal ultin j dis: «A? son i uestris 
palmons ch'a son di mal parvie ch'o fumais; e alore 'o 
vés di dismeti di fumá che, se no, la vés curte». 

J rispuint: «Siòr dotòr, alore ’o vevi di véle curte 
di sin ch'o vevi dis agn, ven a staj di quant ch'o ài sco- 
menzat a fuma scussis di vit». 


M. 


Senze dubi il murî al è une di chestis dés cjossis: o un no 
jéssi plui nuje, cussì che il muart nol+vebi plui nissune sensa- 
zion; opür, come che altris a’ dain, un gambiament di lúc, une 
trasmigrazion da l'anime di chest lúc a di un altri. E s'al è pro- 
pi un no sinti plui nuje, qualchi cjosse come un durmi, adulà 
che nuje nol viót chel ch'al duár, nancje atraviars dal sium, un 
uadagn maraveòs 'e à di jéssi la muart. 


Platone - Apologje di Socrate - XXXII 

AMORS 


«Tan’ ben ch'o j ài olüt», mi dis la Mie 
contanmi di Tubie 

ch'e à stát cun lui par quindis agn e plui; 
«un ben che jo, par lui, 
fin in tal füc distrade 'o sarès lade 

beade se tal füc mi vès mandade». 

J dis: «E lui, Tubie, chel ben ch'o sint 
lu meretàvial propi?». Mi rispuint: 

«Sì, dut [u meretave, 

che dut ce che mi dave 

m'al dave di gran’ cir. 

Mi riuardave come un det madür. 

Ad ogni fieste, Cjadalan, Nadál, 

mai ch'al mancjàs ‘ne volte il so regal. 
Te fieste dai miéi agn e dal gno non 

ne cjadenute simpri, o un medaon. 

Fin 'ne pilizze un an 

mi à dade, di astracan, 

che nancje ch'o fòs stade la sô spose, 

che invezi Te jere simpri pezzotòse!». 


Jo alore, a di chel pont, 

j'ai dit: «E tà cemiit e par ce cont, 
denant di un fat implant, 

dtu vit chr di cumbinäj un tant?» 

Mi à rispuindát: «L'incjant al è finit 

co lui, cul so negozi, al è falit. 

E jo, denant di un tant, jèrial decoro 

ch'o stès cun tun che plui nol veve un boro». 

BOCAL 


CRESIME 
BOCAL 


CRESIME 


BOCAL 


CRESIME 
BOCAL 
CRESIME 

Jugn 


Chel che mi fas vigni sù il convuls 'e je cheste 
òrcule di Cresime, ch'e pratint di fàmi saldo 
la moral, che mi dis ce ch'o ài di fâ, ch'e ül il 
gno ben e ch'e rive parfin a dimi, a Petát ch'o 
ài, ce ch'o ai di meti sù sul vistimi; che a laj 
daür 'o varès di vé la mae di lane ancje d'i- 
stat... E la libertàt? No si varessial di rivà di 
bessói, mo, a vé une moral, a fà ce ста]! va 
fat, a olé il nestri ben... 


Eeh, di bessói! 


Di bessói, si! Di bessói, ancje a olé il nestri 
ben... parceche fin cumò il nestri ben lu àn 
olùt simpri chéi altris, e nó lu vin piardút. 


Alore: di bessóil... Se tu sés un bon di nuje! 


S'o soi un bon di nuje al è parceche il vuestri 
ben mi scjafoe e 'o cir di fà il contrari. 


Il to mal, alore, Bocál 
Viva la libertát! 
Al dis il Strolic: 


Tai secui ti ufriran la libertat, 
ma simpri alc di brut al ti ven dat. 





CENSIMENT DA L’AGRICOLTURE 1982 


In Cumune al jere stàt viart un ufizi par chéi con- 
tadins che no saressin stàz bogn di jemplá lis cjartis 
dal censiment dibessói, e in chest ufizi une dì si pre- 
sente une siorute sui sessant'agn. 

«Avanti», j dis la impiegade dal ufizi, dilà dal 
banc. 

«O sarès vignude par fami scrivi chestis cjartis 
culi, che jo no soi buine di scrivilis», j dis la siorute `e 
impiegade presentan i mòdui dal censiment. 

«Daimi ca», la scrivante, e, dopo un póc ch'e à 
cjalat: «Jê, ce fàsie?», J domande "e siorute. 

«Come ce, mo». 

«Ce profession... ce mistir...». 

«Casalinga; ’o abadi al gno omp, lu lavi, lu so- 
pressi, j parecj la bocjade...». 

«Véso cjaser». 

«Po si, "ne caissute». 

«Véso tiare?». 

«Un nuje, dongje de cjase». 

'E veve un doimil metros di tiare: <... un ortut». 

«...ch’o lu lavorais vô»?». 

«Jo, si, che il gno отр, ch'al è sui setante, nol 
rive a fà nuje». 

«E ce metéso in chest ort?». 

«Quatri cozzuz, ché pocje di césare, chel pàr di 
cudùmars, lidric, jarberave, salate...». 

«Par vendi?». 

«Ce vendi! Par me e pal gno omp». 

«Orpo». 

«...e ce ch’al vanze, pes bèstiis». 

«E ce bèstiis vêso?». 

Vacje no, cjavre no, piore no, purcit no, ocjs no, 
razzis no, dindis no... 'E veve tre gjalinis, un gjat e un 
cjanut. 


Tal stes ufizi si presente ancje un vedran sui cin- 
quant'agn cu li stessis cjartis dal censiment. 

«Véso tiare?». 

«Chel alc». 

«Irope, mo». 

«Si e nò un cjamp». 

«Cui Іауоге?». 

«Jo, ch'o vif cun mé mari ch’e à passe otant’ арп». 

«E се metéso in chest cjamp?». 

«Mé mari no à vóe di viodi jarbe o blave; cussì or 
semeni fasùi, pomodoros, ai, civole: robe di ort...». 

«Par vendio». 

«No, pai consums di cjase». 779 

«E chel ch'al vanze? Parceche іп cinc mil metros 
di tiare...». 

«Nuje. Ce ch'al vanze lu buti sot, che mé mari j 
plas Pordin e la mondisie». 


U. 


aan) чыш} > II A тыу ымы "°—r—r—— 


Forsi no savés ce ch'e úl di la peraule «tritica». 

Poben, si trate di un verbo che par talian al pò séi «cin- 
guettare», ma nome quant che a «cinguettare» 'e je la favite. 

La peraule "e je onomatopèiche, ven a staj e rispuint, cul 
so sun, al cjant di chest ucelut che si dîs, ch’al fàs: «tritic - tri- 
titic...» co al saltuzze di une bachete a chealtre te cise. 

CURIOSITÀZ 


Tun circo de Spagne al è nasstit un leonut dut blanc, che 
il domadér de mari leonesse al è restàt di clap. 

Par chel leonut lì la Licia di Meni Ucel ’e darès il so 
mierli indian Ugo, ch'al a imparát a vuacá come il so cjan 
Checo e a fà il sunsúr de sò cògume co al bol il cafè. 


+ 


Al è qualchidun che a 70 арп al tache bielzà a dî ch'al è 
vieli. Invezzi il dotór svuìzzar Hans Grimm, di 73 agn, al à 
guidade une companie che cui siis tai pis a’ son rivàz, i prins 
te storie, su la piche de mont Ararat, a 5165 metros, cjatansi 
juste di chés bandis che si è arenade l'arcje di Noè. 


* 


Chéi dai granc’ bèz e des grandis impresis a’ son mere- 
cans. Il re dal petrolio, Jack Grimm, cun tune náf indotate pes 
riziercjs oceanogràfichis, al si prepare par cirî e magari par cja- 
tá il famós continent Atlantide che, stant 'es liendis, al sarès 
stát glotút dal mar tun timp lontanon. 


* 
Daùr un rapuart dal ONU la popolazion mondiál si rego- 
larà dome che tal an 2095, ch'o sarin su la tiare un 10,2 mi- 


liarz di abitanz, cuintri dai 4,6 ch'o sin cumò. 

A OGNUN IL SO 


Јо ’o ài fate la mé scuele, ché ch'o ài fate 
par rivé a vé chel titulut ch’o ài, 

cun tun Tubie cjavon, ma siór che mai. 
Ma là che jo chel titul che si trate 
apene ch'o lu ài våt 

‘o di scugniit la subite sul lavór, 

lui al è lat a l’universitàt, 

dulà che a sun di daj alèrivat 

a vé une làurie e a deventá dotór. 


E alore jo dopo tanc’ agn lu ¿jati 

e il gust ch'o ài di cjatálu no j al plati. 
«О ce tan’ gust», j dis, «dopo tanc’ agn... 
Ma sâtu che tu sés simpri compagn? 

Ma satu tà, Tubie, cui che ti viót 

ch'a sein passéz tanc’ agn no si lu cróte». 


A un tant chest gno Tubie si drezze st, 

mi cjale a lunc intir da cjaf a pis 

podopo frét e disdegnòs al dis: 

«Ca ?о sint», al dis, «che mi si dà dal tu; 
ma a di un dotór di quant in ca? Mai plur... 
A di un dotór», al dis, «j aspiete il lui». 

Rispuindi ce? ] ài rispuindit: «Tubie 
jo a tì, chel che tu sês, ti dói dal nie». 

Furlans in Russie 


Tal 1930 Tilio Bùrcjul, di mecanic ch'al jere, al 
veve cjapát un puest di sofèr a Parigj tal ministeri dai 
èstars. E di là al jere partit, insieme cun altris cinc ve- 
turis e une delegazion di puliticanz, viars la Russie, 
ch'a vevin di là fin a Moscje par cuissà ce afàrs di puli- 
tiche e economie. 

Il viaz al jere lunc, lis stradis de Polonie in sù al 
Jere di mètisi lis mans tai cjavèi, e intant lòr, ch'a saran 
stàz une ventine, si fasevin di mangjà dibessòi e a' 
durmivin sot la tende dato ch'a jerin bielis zornadis 
d'estát. 

Riváz tes planuris dal Don, aulà ch'al jere di cori 
une zornade interie par là di un pais a di chel altri, ti 
cjàtin une grande foreste di rói, di zàmars e di danis. 
E propit in chest bosc dòs machinis a° rèstin senze 
aghe. 

La comitive si ferme, si plàntin lis tendis e uns 
quatri di lòr, armàz di gameloz, s'inviin pal bosc a ciri 
un poz o une fontane. Tilio Bürcjul al jere tra chesc. 
E dopo une buine ore di cjaminá, ti cjàtin une taboghe 
di len cul cuviart di pae cun tre di lòr ch'a lavòrin sot 
di une tetóe di bande: a’ fasevin caratéi pal vin o pe 
bire, e lis dovis si viodevin in rie, ben tajadis e splana- 
dis, metudis a suja. 

Un dai franzés si met a fevelá cun lòr, che in 
Russie in chê volte duc’ a’ fevelavin franzés. Ma ch£i 
ca no lu capissin e, voltansi al plui vieli ch'al mostrave 
un centenàr di agns, j dìsin: «Pai, ce lenghe fevèlial? 
Capistu tü ce ста] dîs?». Alore Tilio Burcjul al salte 
sù: «Ti traj, sèso furlans?». E il vieli J dis di si, che lu 
vevin fat presonîr i todescs te uere dal quindis, ch'al 
jere finît in Russie, che ancje i fîs a fevelavin furlan e 
che lui al jere di Martinaz. 

«Poben», dissàl Tilio, «vò di Martinaz e jo di Tre- 
sésin, no véso un pòcje di aghe di danus?. Furlans ch'a 
si cjatin in Russie par cas, ca la man orcoboe, no vino 
di fà fieste?». 

E alore li po’ `e jere nassude una balfuerie. La fe- 
mine russe dal vieli e à puartàt fùr di mangjà pan di 
siale, mil, còculis e tè. Il vieli si è metút a suná cu Par- 
moniche, ch'e veve imo Petichete rusine e smorseade 
di Trevis, la sunade «Se jo ’o vès di maridami»; insome 
une robe di no crodi. 

Dopo sunat, mangjat e bevùt, i frutaz, jemplaz i 
bussuloz di aghe, ju an judáz a puartáju fin es veturis, 
aula che i franzés, saldo legris, uf an dat spagnolez di 
chéi fins e fotografiis di feminis crotis. 


A. B. 

PAI STUDIAZ 


SONET CCLXXIII 
IN MUART DE PARONE LAURE 


Ce pénsitu? ce cjalistu indaür 

tal timp che plui nol torne, che tu sas? 
anime mé ce fátu, che tu vas’ 

a butá lens tun füc che za nol mir? 
Ché vôs, chéi vôi a travanáti il cûr 

che cussì ben cjantàz tà tu ju as, 

no son plui su la tiare che tu stás 

e né dibant tu cirs di buriu für. 

Lasse i ricuarz dal timp ch'alèpiardit; 
lasse i pinsirs che inmò ti fasin cas 
par altris che nus puartin ae salüt. 
Cirin il cil, co chi nuje nus plas: 

che ché bielezze a dan né 'o vin viod At 
se vive e muarte nus à cjolt la pas. 


FRANCESCO PETRARCA 


(Traduzion di Meni) 

Amadio «Ama il prossimo» 


Amadio al jere un omenut pizzul pizzul, chal po- 
deve benissin fà il par cul reùt ch'o vevin in ché volte. 
Al stave tal Rojál e al lave a dutis lis sagris dai país in- 
tór. Nol mancjave mai ai gjéspui e di là daúr a dutis lis 
processions. 

] vevin dàt il sorenon di «Ama il prossimo», par- 
vie de sò devozion. 

Un an al capità a Tavagnà al Perdon dal Rosari. 
Al va dret in glesie e si cjate tal miez di un trop di mu- 
larie ch'e faseve davoi in te bùssule, senze nissun ri- 
spiet pal «luogo sacro». 

Ma in chel moment al rive ancje il vicjari che si 
met a scapelotà duc’ chèi che j rìvin a tîr par ristabili 
l’ordin. 

Qualchi pataf lu cjape ancje Amadio che, tal fui- 
fui gjenerál, nol veve fat in timp di scjampá. 

Nol veve mai piardude la pazienze in vite sò, ma 
in ché volte lu àn sintùt a dî: «E finirà une dì ancje 
cheste òstrighe di religjon! Si à di fà dîs chilometros a 
pît par cjapàlis ancje in glesie!». 


ERMES MUNINI. 


108 











VII 























D 1D ILSANCDIJESÙ 
2L S. Oton 
3M $. Tomás apuéstul 
4M 5, Lisabete 
$ J 5. Filumene 
6 V S. Marie Goretti 
T 8S S. Claudio 
"M 8D S PROCOPIO 
9 L S; Veroniche 
10 M 55. Rufine e Seconde 
li M 5. Piu I pape 
12 d SS. Armacure e Furtunat 
13 М S. Rico 
14 S S. Camilo 
K 15D 5. BUINEVENTURE 
16 L Beade Vergine dal Carmelo 
17 М $. Alessi 
18 M S. Fidri 
19 | 5. Juste 
20 Y S. Elie profete 
21 S S. Denël profete 
H 22D 5. MARIE MADALENE 
23 L sS.Brigjde 
24 M 8. Cristine 
25 М 5. Jacun Apuéstul 
26 d S. Ane mari de Madone 
27 V S, Pantaleon 
28 S S. Nazari 
Ж 29D S MARTE 
30 L S. Rufin 
31 M 5. Ignazi 





(5 


111 


nmm 


BOCAL 
CRESIME 


BOCAL 
CRESIME 


BOCAL 


CRESIME 
BOCAL 


CRESIME 
BOCAL 


CRESIME 
BOCAL 


112 


Luj 


Ce miserie! 

Oh, tu sés tù a fevelà di miserie cheste volte, 
no jo. Ce miserie ése la tó? 

No la mé, no la mé... 

Oh, ma ce ésal che ti viót propit avilit!... 
Conte! 

Ta Postarie al jere Florean ch'al si bateve sim- 
pri il stomi par di ch’al jere un omp di valór: 
jo cussi, jo cula, e jà memòriis des sês glò- 
riis... Se tu vevis bisugne di alc, lui al veve za 
judat duc’; s'al jere di difinditi, lui al veve za 
difindút... 


E alore? 


Alore, nossere al jere ta l'ostarie no dome 
Florean, ma ancje Venturin... Ce miserie! 


Miserie, Venturin? 

Miserie, Florean!... Che Venturin... Ce mise- 
rie! 

Miserie, Venturin? 

Miserie, Florean!... Che Venturin al veve bi- 


sugne di béz e chel altri, amion, fradi, ch'e an 
vivude dute la vite insieme, sastu ce che j à 





dat? J à dat peraulis di confuart, batinsi il sto- 
mi. «Sastu, jo», al spesseave a dij batinsi il 
stomi, «par te o fasarès dut... ». 


CRESIME Ma par lui nol podeve fà nuje. 
| 


| BOCAL Justeapont! Nol podeve fà nuje, ma cun dute 
la gjenerosität. Al dis il Strolic: 


Ce che la vite `e je tu savarás 
daür di chei amis che tu vards. 


Ce ch'al è il matrimoni? La Divine Comedie par ledrós: 
prime il Paradis, dopo il Purgatori, dopo l'Infiár. 

GNOT SUL TAJAMENT 


Nome par me, `e je nome par me 
cheste gnot che s'implene di pas 
sul Tajament. 

La lune `e cjarezze lis spuindis 
e il sunsür dolz des aghis 

al è il respir dal Friál 

che m'imbrazze fuart 

la mé anime strache. 

"О di boját planchin 

une barcjute di cjarte 

su lis ondis cujetis. 

«Va la pár a slas 

pizzul riflès dai méi siums». 


Ancje chestis més peraulis 

a’ son barcjutis di cjarte, 

e jo 'o sarai content s'a tocjaran un cur 
su ché altre spuinde. 


PER GIORGIO MANUCCI 

Savè compuartasi 


Tal 1933, co a’ fasevin lis busis par meti l'acqui- 
dot a Trésesin, a jerin tanc' di chéi disocupáz che, par 
daj lavòr a duc’, ju cjolevin a turno. Il contrat però al 
fevelave clár: in vot oris di lavòr, Pomp, cu la pale e il 
picon, al veve di fà une buse fonde doi metros, largje 
un metro e lungje siet. Senza badaj al teren fof o dùr 
ch'al fòs. 


Ven a staj che la chipe di Rizieri a Luserià ti cjate 
una matine une striche di teren tant dùr ch'al jere 
come petàj sul fiàr. Al sunave misdi che chêi cinc li no 
jerin làz plui in sot di dós quartis. Alore a dezzidin di 
bandoná, parvie che se un nol rive a fà siet metros 
par doi e par un al vignive mandat subit a cjase come 
bon di nie. Il sindacát dal fassio al resonave cussi: al 
oleve che la int a’ fossin duc’ fuarz; e, se nò, ch'a me- 
tessin í dinc? su la gràtule. 


Rivát sul puest il capuzzat, ch'al jere Muezzan, 
viodint ch’a vevin fat pòc e nie, al scomenze a berlàur 
e a dîur che la sere a passassin tal ufizi a cjoli la liqui- 
dazion, che lui di bogns di nie come lór nol saveve ce 
fâ. Alore chéi, sentáz cui pis te buse, a’ rèstin duc’ in- 
gussîz; ma no il Gnìn che la sò zornade al saveve di 
séise meretade. Al salte in pins, al ti cjape Muezzan 
pal cuel e cun doi cerforài te muse lu bute te buse, là 

che jere plui fonde. Po” al scomenze a taponalu cun 
paladis di tiare. I soi amîs j disin s'al ë mat, J sàltin in- 
tor, a’ liberin il capuzzat, j spàchin la tiare ch'al à in- 
tòr, j domandin scuse par lui. Chest ca, senze di une 
peraule, al monte in bicilete e al file vie cidin. 

La sere, tal ufizi, chéi de chipe di Ranieri a’ vè- 
gnin duc’ pajàz e mandáz vie come ch’al dis il contrat. 
Fùr che il Gnìn che, dal verbal dal capuzzat, al risulta- 
ve са! veve scavät regolarmentri siet metros раг 
lunc, doi in sot e un in larc. 


A. B. 


Se qualchidun si lu cjate che par nature al séi puartàt a fà 
plui vulintîr il mal che no il ben, disét siguramentri che chel 
nol è omp, ma bestie o mostro; parce ch'al mancje di ché in- 
clinazion ch'e je natural a duc’ 1 omps. 


Francesco Guicciardini. Ricordi. LXXXV 

Eco, e cumò Juventus, Inter, Rome, 
cjapat ch'o vin il Zico, 
‘o viodarés chest «Udinés» ce frico! 


Sabide 22 di luj dal 83 





Parcè i tifòs furlans clàmino la lòr 
squadre di balon «Udinés» in lúc di «Udi- 
nese»? : 

Al è come se i fiorentins a’ clamàs- 
sin la lòr squadre «Fiorentin» e no «Fio- 
rentine», e chéi di Triest la lòr «Triestin» 
e no «Triestine». 

Alore, o «Udinese» opùr (come il 
Napoli, come il Bologne, il Cesena, il Mi- 
lan, e vie vie) claminlu PUdin. 

CURIOSITÀZ 


Il famós sfuei francés «Le Canard enchainé» al a pandút 
che in Franze si à vude une imbrojade di un dusinte miliarz di 
liris talianis cul truc di areoplans, inventàz di un talian, ch'a 
varessin vùz argagns par nasà dutis lis ricjezzis platadis sotiare, 
segnant i ponz là ch'al è di sbusä. 

A’ son 142 di miez i nons di unevóre di sorestanz gran- 
dons. 


Roy Tapping, contadin di 25 agn, che une machine agri- 
cule j à zoncjàt un braz, al à fat une corse di plui di un chilo- 
metro cun chel braz te man di chel altri. Tal ospedal j an ti- 
gnüt il braz distacát te glazze par une gnot e la matine dopo j 
al an tacát, cun tune operazion di microchirurgje. 


* 


Il parcè che Goffredo Parise al à titulàt un so biel libri 
«Cara Cina» si capìssilu unevòre ben dai faz ch'al à contàt, ma 
ancje di altris faz ch'a suzzédin in chel pais. Come, par esem- 
pli, chel, contàt dal «Quotidian dai operaris» cinés, di tre con- 
tadins dal Hunan ch'e an cjatade une pepite d'aur, di 21 chilos 
e 608 grams, e a’ son láz a consegnále ae Bancje de Cine. Alo- 
re, co la Bancje 'e à viodút ch'a son salz onesc' e lavoradórs, 
ur à dît un premi di tremil chilos di ledan chimic. 

Furtunis 


Agn indaùr in tun paisut de Cjargne, sot il Co- 
lians. 

'O jeri lat a passà chés trente zornadis di fèriis 
tune locande ch'e jere ancje ostarie, adulà che la sere 
`e vignive int a bevi chel bùssul e a fà ché partide di 
cjartis. 

Dopo un póc ‘o jeri jentrát in amicizie cun chéi 
pòs intimpàz ch'a vivevin tal paisut (che la zoventút 
`e jere dute pal mont), e 'о passavi chés oris cun lór 
che mi contavin de vite vivude e de vite ch'a mena- 
vin: pocje fuarze par là a seà su pe mont o par là a 
tajá lens di vendi: juste sbisiá tal ortut, seselà chel 
alc pai cunins... E pòs bèz. Pensionutis di podé ape- 


ne cjoli il tabac. Tirále, insome. 


Une sere devant cene, ch’o jeri in ché ostarie a 
fa ché brìscule cun tre di chéi gnùs amis pensionáz, 
al jentre un che no cognossevi, ben vistùt, sui ses- 
sante sessantecinc agn, ch'al salude cun calòr i miéi 
sozios prin di la al banc cun altris di lòr a bevi ce 
che j pareve. 

No lu cognossevi, e tune polse di zùc ur do- 
mandi a chéi cho zujavi cun lôr: «Cui îsal chel siór?» 


«Al è di chi. Furtunát come pós. Al à plui pen- 

sion lui che no nó tanc сто sin. Une furtune che 
mai». 

Al jere, puaret, un pensionát di prime categorie 
de prime uere mondial. Fràit patoc. 

«Furtunát... >. 


Savéso vualtris ce ch'e úl di la peraule «bintar»? 

`E ven dal todesc «Winter», ch'al sarès «inviar». 

Bintar al jere une volte chel operari ch'al restave ancje 
d'inviar tal forest a dandanále invezi di torná a cjase. Ué si 
clamilu bintar un omp dissordenat, sregolat, strassagjorni. 

Barbe Cricjo 


Dopo un grant slambri di vite passât in Argjenti- 
ne, al è culì in Friùl Spartaco, fi dal nestri Chino Er- 
macora: l’unic fi aromai, dal moment che Marino al è 
muart in Gjarmänie. 

Spartaco lu vevi cognossùt za agn a Buenos Ai- 
res, cu la sò Angela e Pauli, il frut. 

'O disevi ch’al è culi par cjatà la fate di sistemasi 
cu la sò fameute in Friùl, dulà che dut j fevele dai agn 
de zoventút e j ai ricuarde adun cun chés speranzis 
che une vite di emigrazion, avonde pòc grasse, 'e a 
sfantàt senze redènzie. 

E cetant vifs ch'a son chéi ricuarz e сетои ch'a 
scòtin tun'anime come chê di Spartaco che ’e somee 
tant gajarde ma 'e clupis sotvie une sensibilitát di frut. 

Cheàtre dì, par dile, al à tiràt für de sachete une 
cjartute vuluzzade, tant pizzule, e m'e à viarte a planc, 
mostranmi cun tun fà tant delicát ce ch'al jere dentri e 
po’ mi à cjalát come par dimi: «Induvine?!». 

Jo ’o ài scrusignàt chel tant propit par no riscja di 
tirà le bale masse lontane dal balin... e j ài rispuindut: 
«Fruzzonuz neris di... di...». 

«De scusse di une nestre vecje vit di Dapràt; une 
vit», al à vút la braure di concludi lui, «che dal sigúr la 
veve atindude ancje puar gno pari. Gno pari... fi dal 

Ros di Balot... Sastu che gno nono lu clamavin il Ros 
di Balot?». 

E al à tornát a invuluzzá cun rispiet chéi fruzzo- 
nuz te lór cjartute, logant di gnùf tal tacuin chel capi- 
tàl, biel che doi lagrimons j vignivin jù pe muse, tant 
precise di ché di Chino. 

Ma Spartaco al è bon di parà vie dal moment il 
marum che j strenz il cur te smuarse e al torne legri e 
morbinòs fasint cori la sò peraule fuarte e gustòse tun 
furlan misclizzàt ogni tant cun alc di castigjan. 

«Sint po’, viejo», mi dis, «a propuesit di vit, di йе 
e di vin, ti ào mai contade che dal barbe Cricjo?». 

«No tù», lu fronti a colp jo, seneòs di scoltà une 
des sòs, simpri tant gustòsis e po’ veris e cussi ben pe- 
tadis. 

Ven a staj che barbe Cricjo al jere za indenant cui 
agn ma simpri alc indaúr cu la sét. E chéi di cjase, alo- 
re, a’ tignivin la cantine sot clâf. 

Ma par un che te vite al veve simpri scugnùt ran- 
gjási, une clàf j faseve apene vóe di ridi. Une smicjade 
di voli a Bepo fari, cu la sensarìe di une gavete di no- 
stran, e la puarte de cjanive no veve plui misteris par 
barbe Cricjo. Bastave fàle di scuindon, si capis, pulit, 
calcolant i momenz plui strategjcs de zornade. 

E cussì 'e je lade indenant sepi Diu trop a lunc, 
biele slisse che la petave. Barbe Cricjo al si scolave un 
pàr di gavetis ogni viaz, fòssial di clinto o di merecan, 
ma a ogni viaz, un’altre gavete, plene, la platave par- 

sore di une balconele fùr di man, par bèvile quanche il 
remenà de claf pustizze te clavàrie de cantine, in oris 
pòc sanis, al podeve movi qualchi suspiet in chèi di 
cjase. 

Par altri, barbe Cricjo nol veve fat i conz cu la 
mularie che nie no ur scjampe e ch'a vevin scuviart il 
postament de gavete su la balconele. No ch'a volessin 
mancjà di rispiet a la sét di barbe Cricjo, ma nome spi- 
ticàsi di petàj une birbantade di chés sauridis. 

I caporions a' jerin Zilugne, Pavér, Tèmul e Ne- 
ron, venastà) Spartaco. 

La lòr RETE e destinà inalore di innea, tal plen 
de gavete platade, uns quatri surisutis di nît, di chés 
blancjutis, come ch’a son apene nassudis, pitininis tant 
che une òngule di cristian. 

Svuedade che fo la gavete te balconele de bande 
di barbe Cricjo, chéi bintars di nevóz a’ tacàrin discors 
cun lui, butanle là, come par cas, su la impinion ch'al 
veve al riuart dal vin di cjase. 

«Bon», al rispuindè sigùr di sè barbe Cricjo, 
«Bon! Pecját.... chel fregül di flór...» 


X. P. 

Fruzzons 


Si jerin cjolz masse zovins e masse in premure 
e no lavin d'acordo par nuje: di no podé viòdisi! 

Alore i amis, dopo di vé cirùt dibant di uajaju, j 
disin a jé: «Dividéisi»; j disin a lui: «Dividéisi». 

«Lui, ce disial?», ur domande jé. 

«J stares dal sigur, j rispuindin. 

«Nò, chel gust no j al dói». 

«Jé, ce disie?», ur domande lui. 

«Contentone!». 

Ur rispuint: «Nò, ché sudisfazion no j e dói». 

E a' son la... | 


М. 





І fruz a’ cjatin il dut in tal пије, i omps il пије in tal dut. 
Leopardi. Lo zibaldone (11,43, 2) 

POR ES 


Tra sterps e claps de Fele 
al passe un flum di pióris 
ch'a tòrnin dai passons: 
un flum di lane vive 
sborfade dal soreli 

di fin setèmbar. 


Dair `e va la sere 
cul so prin quart di lune 
parsóre dal Cjanal. 


MARIO ARGANTE 

PATERNITAZ 


Chel osti di Menut 


ch'al cròt di savé dut! 


Al cjate za pòs dis 

la Nute ch'e à une frute di pos més. 
«E cheste creaturute», Jj dis e Nute, 
«la tó frutute, nomo?». «La më frute». 
«O ce bombon ch'e je! ce pipinute 

ce carubin di fie, ce tortorele! 

Ce non j dtu metüt a cheste stele?». 
«Adele». «O róse biele, 

о bocje di zidele, o voli lari». 

Al zonte: «Dut so baril». 


So pari! Lu sa lui! 
E nancje jé, la Nute, no sa cui! 


M. 

BOCAL 
CRESIME 
BOCAL 


CRESIME 
BOCAL 
CRESIME 
BOCAL 
CRESIME 
BOCAL 
CRESIME 

CRESIME 

CRESIME 

Avost 


Oh, Cresime, Cresime, anin al mar! 

Cemút? Parcè? 

No sintistu ce cjalt? Ta Paghe si rinfrèscjsi, si 
ristòrisi, si gjolt... Ce cjalt! Si puèdial mo re- 
spirá? Anin, ch'al pò staj che ta l'aghe ancje 
tu ti inèis, e dopo no tu sintis plui chest cjalt! 
Parcè vuelistu la mé muart? 

Parceche no puès plui vivi cun te. 

E senze di me, podarèssistu vivi? 

Si, tant! 

E cun ce podarèssistu vivi co jo no fòs plui? 
Cul vin. 

Disistu la veretàt? 

Cemút no? 

Alore, cul vin? 

Cul vin. 


Po no ástu simpri dit ch'o soi jo la reson che 
tü tu scugnis bevi? 





BOCAL Ben... alore? 


CRESIME Co jo no sarai plui, no tu podaràs plui bevi, 
che ti mancjarà la reson. Cheste le à profetade 
il Strolic tal 1001: 


Il pés de vite tu lu cjatarás, 
juste par chel, ninin, tu vivarás. 


Vita breve e morte certa. 

Di morire l'ora è incerta. 

Un'anima sola che si ba 

se si la perde, che sarà? 
Mé none 

Fruzzons 


Alore une mieze dozene di amis di Felet a’ sta- 
bilissin di là a fà une pacjade sui pràz. «Tù tu puartis 
sîs trutis di un miez chilos da l’une», «Tù tu puartis 
tre chilos di formadi di latarie»; «Tù tu procuris ce 
ch’al covente par fà lis trutis su la gridele», «Tù chéi 
tre chilos di siviloz di cuinziaju cul pesto», «Tù tu ri- 
mèdiis "ne damigjanute di uns vincjecinc litros». 

«Vincjecinc litros!», al dis chel che j àn comandát 
di praviodi chesc' vincjecinc litros; «no us pàrino mas- 
ser». 

«Par nuje». 

«A ’n’ vanzara. 'O sin in sis». 

«Chel ch’al vanze, si bèvilu». 


* 


Pisto j à domandàt a Nejo cincent francs in prè- 
stit, e Nejo j ai à imprestàz. Podopo j à dit a Pisto: «E 
cumò `o orës savè cemùt e quant che tu m'ai torna- 
ràs». 

Pisto j à rispuindút: «La volte ch'o ti 'ndi doman- 
darai altris cincent, tu fasarás di màncul d'imprestá- 
mai». 


M. 

IN FERIIS 


Tunin e la só Crós pensât e an 
di lâ a passà lis fèriis a Lignan. 


Ma e’ an il nono in cjase, ch'al è vieli 
e sec, patit e lunc: un cesendeli; 


e un gjat, e un cjan. Cussì, par podé la 
senze pinsirs di sorte, ce di fa? 


J àn rasonát parsòre dutaldì, 
podopo e’ an stabilit di fa cussi: 


il gjat, lassalu libar in pats 
dulà ch'al pò cjatá lis sòs suris; 


il cjan, su la lor machine cjamalu 
par dopo, a mieze strade, scjarialu; 


pal nono, un miedi che lu cjati mal 


e che lu fasi la tal ospedal. 

DIARI 


А? son agn ch'al ven fat un «rally» tal Chenia. 

Coridòrs di automòbii cu lis machignis plui 
perfezionadis e sofisticadis a’ van ju a scanási su 
stradis tun pulvin di miez metro, busis, cjariadòriis 
fondis come canai, senze colonéi e signai, senze céis, 
cun jarbatis sul ór a ciri di incovalis, baraz... 

In tal Chenia. A cinc mil miis da l'Italie... 

'O parcè no vigniso cassù a Feletan ch'o stàis 
mancul, fantaz? ch'o rivàis tic e tac, senze spindi 
tanc bèz, senze fastidis di sorte? 

Su la strade che di Feletan 'e mene a Luvinà e 
a Tresésin par Monastét, o su la strade che le àn ba- 
tiade «dei roncs», ch'e je tant che une Urane o un 
Zimòr o une Tòr su par Musi o un Cuarnap, vioda- 
rés ce «rally»! 

Su la cumunal ch'e mene a Tresésin e a Luvina, 
i colonéi, là ch'a son, no ju viòt nancje Diu, di tant 
alte e fisse ch'e à la jarbe sui Órs e di tant in ca che j 
vègnin parsòre vie lis zimis des agazzis, dal saùt, dai 
noglárs salvadis, dai uàrs, de vididule. 

E su pe strade «dei roncs»... ce Chenia ve’, 
amis! 


M. 
15 d'avost dal 83 

La «Sprite» 


Lunis 18 di luj. ’O soi par qualchi dì a Lignan a 
cjapà il soreli cu la femine e la frute. La zornade `e Je 
une maravèe: il mar net, cujet, il cil saren e un cialt 
cussì just ch’al invide subit a fà il bagno. Cu la frute, 
difat, 'o passi quasi dute la matine, come une razze di 
canàl, a svuatarà dentri e fùr de aghe: une gjonde tàl 
che nus par, a mì e a la frute, di séi tun paradis... E 
cussì, biel ch'o si bagnin e 'o lin dentri e für de aghe, 
al ven misdì. 

La femine, che in dut chel timp `e je stade invezit 
a cuéisi la muse e il cuarp sot dal soreli, a un ziart 
pont nus clame e nus dis: «Sintit mo, stant che la zor- 
nade ’e je cussi biele, ce disarèssiso se ’o lès un salt a 
preparà un quatri panins cul salam e po ju mangjassin 
culi sul savalon?». 

E nô: «Magari! E va di corse, ancje, ch'o vin fan 
е seb». 

E la femine 'e va. E nó doi, stracs e plens di fan, 
si distirin cidins sot dal ombrenon, in spiete. 

«Ce bon un panin cul salam», o pensi, «e ce bui- 
ne une biele bire frescje di gloti biel planc cul sa- 
lam...». 

Dopo un trequarz d’ore, la femine e torne ridint 
cun tune sportute blancje. «Véso fan?», nus dis. 

«Ce, po!». 

«Poben, ve’ ca di mangjà e di bevi». 

E de sportute blancje 'e scomenze a tira für i pa- 
nins: un ae frute, un a mì, un a Jë, e un di riserve. 

«E di bevi?», 'o dis. 

«Un moment», mi rispuint. 

E de sportute e continue a tirà fùr un yogurt pe 
frute, une «Fanta» inmò pe frute, une «Fanta» par jè, e 
par me, ch'o ài la gole dute sute e che ’o soi lì ch'o 
spieti di bevi une biele bire magari glazzade, mi tire 
fùr une «Sprite». 

Sì, une «Sprite». 

Par un moment no viót plui nuje. 'O ài dut un 
scür denant di me. 'O stoi par vosà, sacramenta, di alc 
e ce ma po mi traten, 'o pensi un moment e ’o tas: nol 
& il cás che par une «Sprite» mi ruvini une zornade 
cussì biele. "О cjapi il panin e o scomenzi a mastiálu: 
un póc cun rabie e un póc cun fan, ma no mi rint. La 
«Sprite» no la béf. Nancje une gote! 

A costo di restà scjafoát, no vuéi passá ae storie 
come il prin furlan ch'al mastie pan e salam, e al béf... 
gasóse! 


EDDY BORTOLUSSI 

In chesc’ dis in Finlandie a son in cors i cam- 
pionàz mondiái di atletiche lizere e finalmentri la te- 
levision taliane si fás viodi tant vulintir tai dopomi- 
sdis par oris e oris. 


Mascjos e feminis di centecinquante paîs di 
chest mont а” còrin, a saltin in lunc e paràjar, a bú- 
tin plui lontan ch'a puedin balis di Där. discos di 
fiàr, lanzis... 

E tante int a cjalá su lis scjalinadis 'totatór dal 
cjamp. 

Mi fermi su lis feminis. Blancis e neris, cu lis 
lòr majutis strentis ch'a puàrtin i distintifs de nazion 
di ognidune, cu lis lòr mudandutis setadis, alè pro- 
pit un gust a cjalális. Ma al è un gust che nol jès 
tant de bielezze des lêr figuris, des lêr liniis, des 
cuessis ch'e an (che lór chéi capitài li no ju ostèn- 
tin, no J tègnin. À” son, e nol zove). Al è un gust a 
cjalalis atentis, impegnadis come ch'a son tal parecja- 
si al lòr salt, ae lòr corse, frontàz i pis sui blocuz de 
partènzie; al lêr gjoldi co il salt ur riès, o al lòr avili- 
si (senze, paraltri, dramatizà) co no rìvin là ch'a ten- 
tavin. E po’ a viòdilis impins, une, dôs, tre... prime, 
seconde e tiarze, su lis pedanis a cjapà lis medais, 
d'aur, d'arint o di bronz, a saludà cui braz alz la int 

dulintòr, e a dási la man dutis tre une cu Paltre... 
Une fieste di zoventüt! 


* 


Instès in chesc’ dis a Grau si sielz la «reginetta 
di bellezza». 

Trentecinc pulzetis a concori, miezis nudis sul 
palc. Juste doi pezzotuz a taponä i zupignéi, juste un 
triangul di tele a taponá il nit par chel póc. E lis cla- 
pis a viart, e lis cuessis a mostralis cetant vulintir 
cun bocje da ridi. Ma di un ridi stereotipát, fèr. E 
ogni tant a mòvisi chel nuje puartant un pòc inde- 
nant mò chéste mò ché altre cuesse ai fins che duc 
viodi chéi de platèe... 

`O pensi: feminis chés, feminis chestis. 

Sarà... | 


M. 
Avost 1983 


Quant che i trisc' e i ignoranz a govèrnin, nol ë di sma- 
raveási che la virtút e la bontát no sédin preseadis; parceche 1 
prins lis odèin, i seconz no lis cognóssin. 


Francesco Guicciardini - Ricordi. I - 179 

Scais 


Sisto al veve cjapade une multe parvie che nol 
viazave ben cu la machine, e al begherave: «Par me 
Nerone al è stàt il plui grant imperatòr di ogni timp». 

«Cemùt Nerone? Parcè propit Nerone?». 

«Parceche nome lui al à vùt il coragjo di brusà 
Rome». 


* 


«O ai sintút che tu as cjatát di lavorá». 

«Si», 

«E trop ti pajno?» 

«I prins tre més nuje, parce ch'o soi in prove; po- 
dopo, se dut va ben, mi an imprometüt di dopleámi la 
pac». 


* 


'O ài let sul sfuéi ch'o ciris un garzon cul triciclo, 
ise уеге?». 

«Si; séstu disponùt a vigni a lavorà cun noaltris?» 

«Nò. Jo ’o soi vignút a dius che no ài il triciclo». 


ж 


E sagre anuál di Migèe, dal 1977, biel che duc si 
divertivin, a’ tàchin a suna lis cjampanis. La orchestre 

‘e ferme subit di suná e la int si cjàlin in muse come 
par domandasi ce ch'al suzzèt. 

Marino Zamar, l'organizatòr de fieste, ch'al save- 
ve il mutif di chel scampanotament, al monte sul palc 
de orchestre, al cjape in man il microfono e cun dute 
calme al dis: «Continuàit a balà e a divertîsi. Nol è 
suzzedùt nuje. Al è muart il Pape». 

* 

Vitorio Vanon di Gardiscje, ch'al à piardùt un 
voli sul lavòr, al use a di: «Jo e la mé femine no rivìn 
mai adore a fà un discors a quatri vôi». 


VICO BRESSAN 


Dibessói, ce deventarèssino? Une prede pai nemái, viti- 
mis senze difese. Chéi altris nemài e an vonde fuarze par gja- 
väse dibessöi: destináz de nature a une vite di passále ce ca ce 
là, a’ son stàz furniz di bogn miez di difese. Lomp al è cerce- 
nat de só debolezze e nujaltri: nol à sgrìs ni dinc' di cenglàr o 
di tigre par fa pòre a chéi altris; nút e debil, al à la sé fuarze 
te sozietát, 

Diu j à dat dós robis che dal so jéssi il plui vulneràbil, lu 
an fat il jéssi il plui fuart: la reson e la sozietàt. Cussì chel che 
tal isolament al sarès il sotan di duc, al è il paron dal mont. 


Lucio Anneo Seneca 

IL GNO VIAZ 


Zorne, anime mé, 

dute la gjonde dal vivi 
ancjemò une zornade, 

e dopo ancjemò une, 

e po’ ancjemò ancje, 

sul mezzát de nestre tiare. 
Incèiti tes sòs bielezzis 
ch'a sbròchin di lunc 

la giostre des stagjons. 
Moreste te tò panarie 

il levan di afiet 

sintút fin sul vif 

pal nestri Friäl. 

Ten zornat, anime mé, 
chestis mindüsiis 

di colórs e savórs 

che mi smalitin dentrivie, 
ancje dopo il gno viaz. 


GIOVANNI MARIA BASSO 

CURIOSITAZ 


William Happledy, un scozés grandon rivàt a Gubbio cun 
tune grande bicicletone, al a denunziát i miedis dal ospedál là 
che j vevin gjavade l'inzessadure a une gjambe, jessint che no j 
vevin tornát ce che j vevin gjavát e, in particulár, 1 conis da 
l'inzessadure. 


Si ricuarde un omp di 535 e une femine di 399 chilos, 
ma aromai nissun si vise di chel tal che cu la stature di 1,70 e 
il pés di dome 21,7 chilos al si presentave cul non di Eddie 
Masher. La femine plui lizere `e fo la messicane Lucia Zarate 
(1863-1889) che a 17 agn 'e jere di 67 centimetros e di 2,13 
(doi e tredis) chilos. 


Par fà sparagná timp ai clienz, un barbir di Lipsie al à 
metüt te vetrine de buteghe un semäfar: il ros al pant ch'a son 
in spiete plui di sis clienz, il zàl di doi fin a sis, e il vert dome 
un 0 doi. 


Daùr di studis faz te Berkeley University, tai Stàz Unîz, 
cu la cjcolate si cure l’ansie, la depression, la cjadude dai cja- 
véi, la dispossènzie e altris mai di ché fate. Un cors in materie 
al à vüt un grant risultàt di partecipazion. 

Tresemanis 


Carli de Piane e Ulivo, ch'a vignivin dal Chenia, 
a’ jerin laz in Svuizzare a fà un zîr. E a Coire a lavin 
pai otéi a domandà une cjamare par durmi, fevelant 
par talian, e duc’ ur disevin che no vevin puest. Alore 
Carli de Piane si è visàt di une robe ch'al veve sintút a 
di a Nairobi: ven a stàj che i Grisons a’ son nestris cu- 
sins. E j dis a Ulivo: «Cumò lasse ch'o feveli jo». Infa- 
ti, jêntrâz tun otel, j dis 'e parone ch'e stave daúr il so 
bancut: «Siore, àe une cjamare par nô doi?». E je a 
colp: «Furlans, nomo? Par vualtris 'e je simpri». Carli 
si volte a Ulivo e j dis: «Viodistu ce ch'al ul di séi fur- 


lans». 


Caisèl, Zus e Marcuz a vevin tacade la briscje par 
là a mena tal manicomi Marcocjo che di un pòc di 
timp al zavariave. Ma, rivàz a Tavagna, come quatri 
amis in frae, si jerin fermàz al «Gjardino» a bevi une 
tazze e? salùt di Marcocjo che, tal bevi, nancje lui nol 
stave indaùr. E cussì e an fat a Branc, а Felet, in Cja- 
vriis e a Udin. 

Fato sta che co a’ son rivaz tal manicomi, a ve- 
vin une plombe tal che laju no savevin cui ch'al jere di 

tignî dentri. Alore ju àn tignùz drenti dute la gnot 
duc’ insieme; e nome tal doman, co e’ àn cjatadis lis 
cjartis, i tre amis e° an podùt tornà a cjase. 


* 


Di tant tacát ch'al jere 'e sò parone, lu clamavin 
Pieri Femine. Parvie che no jere robe di chest mont 
aula che la sò femine no jentràs. Se a’ fevelavin po’ di 
mai, Pieri al saltave sù dal infalibil: «Di duc’ i mai, il 
piés al è il mal di schene». 

Alore lòr, che lu cognossevin, j domandavin: 
«Ma Pieri, il mal di schene, tü lu айги». E lui: «Jo no, 
ma ben la më femine ve”, lu à». 


A. B. 


Il passat, a visäsal, al è plui biel dal presint, come il timp 
a vigni a figurasal. Parcè? Parceche nome il presint al à la sò 
vere forme te concezion umane; al è la sole inficje dal ver; e 
dut il vér al è brut. 


Leopardi. Lo zibaldone (111, 209, 3) 

CRESIME 


BOCAL 
CRESIME 
FRACANAPA 
BOCAL 


FRACANAPA 
BOCAL 


CRESIME 
FRACANAPA 
BOCAL 


CRESIME 


FRACANAPA 


BOCAL 


148 


Setembar 


Za tornát des feriis? Po no jèristu Jü pa l'Ita- 
lie? 


Po si. Ma 'o soi tornât. 
Cemút mai? Vèvistu nostalgje di me? 
Nostalgie de ela? 


'O stavi tant ben che mai, 'o mangjavi e `o 
bevevi unevore miór di ca... 


Te mangiavi, te beveviii... E mi gnente? 

Ca il taj tu lu pais quatricent brancs e plui, e 
se tu olsis a fà qualchi osservazion sul presit i 
ustirs a’ disin la peraule magjche «Collio» e ti 
stròpin la bocje. 

Colio? 

Co-co-co-colio? 

«Collio», cun dòs èlis. Al è dut «Collio» culi, 
pardut, e pardut la int 'e ül vin bon. Ustu 
chel trist, tù? 

Jo nò, ve. 


Mi gnanche, mi gnanche, e ti gnanche e lu' 
gnanche! 


«Collio», alore. Nissun ùl bevi vin trist, 








CRESIME 


BOCAL 


FRACANAPA 
CRESIME 
BOCAL 


FRACANAPA 


Ma tü sestu tornat, alore, parceche in Italie al 
mancje il Colio? 

Po nò. Ti ai pur dit cetant ben ch'o bevevi! 
L'Italie 'e je une grande nazion, là che ti dàn 
un quart di vin bon par dusinte francs, e an- 
cje tu mangjs ben di bot a gratis. 

A gratis? Mi vado! 


Ma alore?... 


Alore 'o soi tornát par no bevi masse e lá a 
finile tal ospedál. Che culi, cun chel ста! co- 
ste il «Collio», tu ti salvis, che no tu puedis 
mico fa vigni Jü i béz dai cops! 


El dise el Strolego: 


La tua salute ti te la difendi 
co te ga pochi soldi e no te spendi. 

Fum 


Meni al veve scugnùt là tal ospedàl ch'al veve 
vudis cinc cuestis rotis e foràt un palmon. Al veve 
stàt dentri uns corante dis, podopo chëi bràs miedis 
che lu vevin inblecát pulît lu vevin mandat a cjase cu 
la plui vive racomandazion di lassà stà i spagnolez s'al 
oleve tiràle indenant. Il professòr capo, in particular, j 
veve dit, cjalanlu tai vôi, cun chéi vôi ch'al à che ti fò- 
rin: «E d’ora in poi niente fumo, caro ragioniere, se 
non vuole lasciarci». 

Meni al à fat di màncul di fuma par cinquante 
dis, ma dopo i cinquante dis nol à podùt plui stratigni- 
si e al à tornát a pipà. 

Lelo al conte: «Al à tignùt dùr par cinquante dis, 
podopo al à tornát a fumä, che, se no, al sarès muart». 


O. 


Preàit il Signór di no cjatási là che si piart, parceche ancje 
se no sarés in colpe 'o sarés simpri incolpáz, ni no si pò lá su 
dutis lis plazzis e i pùlpiz a justificási; cussì chel che si cjate là 
che si vinz al è simpri laudát ancje senze so merit. 


Francesco Guicciardini. Ricordi. I - 146 

La Passion 


1 - IL GNO PAÍS 


Il gno pais (ch'al è simpri stàt innomenit pe só biele 
campagne grasse di blavis e pai siêi boscs di rôi, di olms, di 
noglars, di olnàrs, di quàrgnui, di spizzecùi, di moris di baraz, 
di miluz salvadis e di boz di mil insauride des acàzzis e dal sal- 
mastrin ch'al ven sù da la marine: ... (robe di còjars, che si sa), 
al vè ancje lui la sò brave impuartanze in Friùl, par un dis 
agns, prime de seconde uere mondial, par une reson che, sfra- 
cajant la materialitàt dai còjars, si jeve adalt te spiritualitàt dai 
savinz: une reson che a lidris in te culture, ma in ché impe- 
gnade, come che si dis in tal mont di uê, parcè ch'al fo nuje 
mancul che la ... «fàrie» di une til ativitàt teatràl ch'e ur faseve 
rabie a duc’ i pais dulintór, che pur a’ vevin lis lór compagniu- 
tis, e parfin a Udin, chan veve un par e simpri in vóre, 

E di ché «farie» si n’ fevelà a lunc ancje sui sfuéis. E 
simpri ben. 

Il fat al è che i teatranz dal gno paîs no si piardevin cun 
fùfignis di ridi o cun bisignelis di passetimp, ma ti frontavin 
lavorons di cjaf (e par talian, eh!, che in ché volte par furlan 
no si podeve, pe improibizion dal Fassio) imbombáz di storie, 
di filosofie e religjon, come chéi dal Élar che, duc’ si sa, al fo 
un autòr furlan che, tal teatro, j stavin pòs al pàr ancje in Ita- 
lie, cun dut a chel che, come predi, al vès vùt di stà dentri di 
putròs dai limiz imponúz dal gardenál Rafael Merry del Val, in 
lote cuintri dai modernisc’, dopo dex «Pascendi gregis» di Leon 
Decim. 

2- PRE TITE 


A impià il fúc de «fàrie» che, dal tì al mi, 'e infogá di pas- 
sion il pais intir, al fo il plevan, pre Tite: un tegnadiz di cjar- 
gnel che, saltadij une indèe tal cjàf, `e jere za metude in vóre e 
no jerin sanz a disvoltàlu. Al jere un pizzulat di predi ch'al bu- 
tave a crácul, une muse cul nas schiz di someáti un nanul inta- 
jät tal pez, ma un cjáf plen di sapienzie e doi vogliz che ti fo- 
ravin Panime. Nol jere il cas di mètisi par faje. Qualchidun 
ста! tentà (e ancje un par di sorestanz) al restà squaját o si `n’ 
lè cul nas gotant. E si à di di, po, che nol jere tant docil e 
mugnestri, ne cu la politiche dal timp, ne cu la Curie, che si 
jere metude a olmá in tra dai predis, pe «Pascendi» ch'o ài dit, 
duc’ i cjaviestris e lis modernitáz. No che s'infotás, ma, la poli- 
tiche, la tignive badade cul argalif da la gabane, e la Curie, cu 
la teolighe dal «mal no fà, póre no vé». Е cussì, cu la scuse di 
fà teatro, ti rancurà, si pò di, dut il país, fruz, zovins e viéi, 
feminis, vedranis e polzetis, in tun Circul di imbilá i sorestanz 
dal Fassio; cun ché di fà dal ben cun ogni miez, cuintri de im- 
proibizion de la «Pascemdi» si compra une moto «Guzzi» e ti 
corazzà in lunc e in larc par il Friül a ciri predicjadórs pes sa- 
gris dal paîs e pai perdons, o furnimenz di glesie di bon gust e 
presit, o missionaris pes missions, o capelans di tirà sù secont 
il so criteri; ti metè adun la compagnie di teatro misclizzade di 
umign e di feminis, ch'al jere un scàndul par chei timps... di 
fâur bati ben la lune al Vescul cun dut il so Cjapitul. 


3 - LA «FARIE» 


Pre Tite si jere metùt tal cjâf che cul teatro (chel dai 

bogn esemplis di vite, che s'intint) 'e lave une cane di fáj capi 
ae int la moral e la religjon e che si poteve instradàle viars dal 
ben cul divertile e istruile, ancjemò dongje, un tic di plui di 
chel ch'e pratindeve di fà la Scuele di in ché volte. Salacòr, 
però, j lave ben di dilu, par podè sfogà, senze rimuars, la mate 
passion ch'al veve pal teatro. Nuje di mal, se, par chel sfogo, 
al rivave al scopo di tirà sù la int! 

Cussi, par frontà, par esempli, Aristo, Attalo, I/ Dio ignoto, 
Legnano dal Èlar, o Flaviano, o Dopo Caporetto (lavorons di cjaf, 
come ch'o ài dit, di tre, di quatri, di cinc az) dopo scritis lis 
parz e dadis fùr, si tirave dongje i atòrs e, prime di mètiju sot 
cu la leture e cu lis provis, ur spiegave o cemút che in te Pa- 
tristiche 'e Jere stade precisade in forme filosofiche e dogmati- 
che la dutrine cristiane e ce diferenze ch'e jere tra ché greche, 
metìn di Clement, o di Basili (che ti van in sot cul intelet e la 
reson), e ché latine di Gustin o di Jaroni (ch'e abàdin di plui a 
istrui la int pal miez de religjon e a difindi lis veretàz rivela- 
dis); o cemút che il Barberosse, dopo cinc voltis ch'al vigni jù 
in Italie, par afermà i diriz universái dai Imperadörs cuintri dal 
Pape e dai Cumuns, te quinte, al cjapà a Legnan, par man di 
Berto di Giussan, une fruzzade di vuès che j passà la vóe di 
tornà a impazzasi cui talians; o cemùt e parcè che a Cjaurét, 
tal disesiet, al fo molát il front dai talians e invadút il Friùl dai 
todescs. 

Che duc a’ vessin capit chel che ur spiegave, nol è di 
crodi, parcè che intra di chéi atórs, no nd ere nissun ben in- 
scuelat: contadins pe majór part, e qualchi artist, a’ vevin sco- 
menzàt di fruz a lavorà a discapit de scuele, che si capis. E an- 
cje di talian a 'n' mastiavin póc, e di pleálu, po, come cu va, 
ae toscanesche, nancje di impensasi! 

Dal rest, al jere di sgrisulási a sinti la plèe che j dave il 

stes plevan! Di grazie che si cunvinzèssin, capile o nò, a impa- 
rà la part e a lá ogni sere 'es provis. Par dî la veretát, al fo sa- 
crifizi, chel chi, che lu fasèrin duc’ vulintir: in prin, cunvinz 
ch'al jere un lôr dové, come chel di lâ a messe ogni domenie; 
podopo, infogàz di une passion che ur jere vignude cul plui 
jentrà te part, cunvinz di vivi ogni sere un’altre vite, dismen- 
teant cussì ché grìvie di ogni di. E j 'e metevin dute. Di di a 
lavorá e di sere, fintremai magari a miezegnot, a scombatisi 
sul palc di imperadórs o papis, di biáz o di savinz, di sotans o 
di parons, di aguzins o màrtars, di satanàs o sanz, barufant, ce 
ch'a podevin, cul talian. Ma a’ verin un sucès strepitós, che no 
'nd' jere babios come lêr là vie, te Basse, che, anzit, ju clama- 
vin par dut lenti atór, indulà ch'al jere un рас, o une sale, o 
un curtil di podé tirà sù une quinte o un fondal di tele. 

Ancje a Udin ur tocjà di là, in te sale dal Seminari grant, 
clamàz a fà Legnano, par esaltàur ai clèrics la religjon e la glo- 
riós storie da l'Italie. E s'e gjavàrinn tant a dové di mertàsi i 
complimenz dal Vescul, dai predis, di un federal, ch'al jere len- 
ti pal so dové politic, e ancje di int studiade che, par solit, 'e à 
simpri un tic di spuzze sot dal nas, tratant cun diletanz e con- 
tadins. 


4 - LA PASSIONE DI NOSTRO SIGNORE GESU CRISTO 


Ma il sucès plui strepitós lu verin cu La passione di nostro 
Signore Gesù Cristo, par talian ancje cheste, che si capis. 

L’indèe di meti sù la «Passion» j jere vignude a pre Tite, 
quanch’al tornà di vë viodude a Oberammergau, in Baviere, 
ché, gjavade di un test famós de ete di miez, ch'a rapresenta- 
vin lassù ogni dis agn interpretade de int dal pais e no di atórs 

di profession. «Se une tal `e jere pussibil in todescjarie, parce 
nò in Friùl?», si disè pre Tite. 

E po, se j fòs vignùt un qualchi dubit, no vèvial la moto 
simpri a man di podé lâ a conséi là dai todescs, che j vevin di- 
mostrát di jéssi ae man e ben disponúz, massime dopo che lui 
si jere indalegràt par chel lôr lavòr e si jere fat cognossi par 
un passionät dal lêr par? 

Alore, dit e fat: une ocjade al Vanzeli e pront il test! 

E, subit dopo, copiadis lis parz, sielz i atörs, metùt sot 
dut il país a taji e cusi i vistiz dal timp dal Signór, e i maran- 
gons a fà i scagn dal Sinedrio, lis colonis dal templi, lis lanzis 
e i glàdios dai soldáz, il pujúl di Pilato, lis cròs dal Golgote..., 
op! duc’ sul palc a imparà i muvimenz, i puesc’ di tigni, i pàs 
di fa, il talian di mastiá e come che lui al voleve, cunvint ch'al 
jere chel just! 

Ti metè adun une sdrume di int, ch'e varès dat ce dafà a 
un qualsiséi dai «kolossals» da la Cines, ma no a un cjargnel 
come lui, che la tigni simpri mugnestre e sot scòrie, 

Il palc al jere in tal Asilo, un fabricát lunc e larc e alt 
avonde par prestàsi ancje a fà di teatro, no lontan dal pais, ma 
isolat, in tal miez di un grant prat ch'al lè ben par tigni dongje 
la fole che te «Passion» 'e covente. E la fole, par fale, 'e úl une 
vóre di int. E pre Tite á n' rancurave simpri tante che il palc 
nol podeve cuntignile dute, quanch'e veve di rivà in tal ort dai 
Getsemanis o vigni sù a sbeleá il Signór e a zigà: «Crucifige» e 
«Barabba! Barabbal». E alore une di al ordenà di dà di picon 
ae parét dal font dal palc e di sdrumále jù dute e di meti sù, 
tal so puest, une grande puarte di viarzi e siarà ae bisugne. 

E fo propit l'indèe di un babio! 

Di fat, al jere un spetàcul che ti ingropave lis vissaris a 

viodi a vignî sù di lontan, par ché puarte, in te gnot, cu lis 

torzis di une lùs rosse di sanc, businant come un mar in tam- 
pieste, une fole discjadenade, uzzade di malintindúz, par zigá 
cun violenzie peraulis di odi e di muart! 

Ma il plui grant spetàcul al jere chel dai preparatifs e des 
provis. 


5 — IL PITÒR 


Pre Tite al faseve dut a dové. Lis senis, par esempli, no 
podevin jéssi pituradis di un pistrignot di strassecolòrs, ma di 
un pitór di scuele e valenzie, par vie ch'al veve di savé speglä, 
tai colórs e tai segnos di un puest, l'anime dal timp e lis pas- 
sions dai umign che in ta chel timp a' vivevin. 

E al veve reson! 

Un pitór cussi lu cjatà e di scuele e valenzie e cun di plui 
di une famée di artiste’ (indulà che il pari e un barbe a’ jerin 
compositórs di musiche e doi fradis, predis ducjdoi, organisc 
dai miórs dal Friùl). 

E lu sodisfà adimplen, ancje se estrós (come, dal rest, 
duc’ i pitofs) e tacát al fiasc che, da spès, al veve lui, pre Tite, 
für la gabane, di mètisi a impastà cjalcine e colórs e, magari, a 
dáur di pinelesse ai fondài. 

Al veve non Zuan, chel pitór, e, par colpe dal fiasc, nol 
durà tant in chest mont. 


6 - LA TEORIE FONETICHE DI PRE TITE 


Il talian ch'al voleve, po, dai atórs, al jere un spas, cun 
dut il rispiet ae sò sante memorie, parcè che, dato che lui, par 

esempli, di rût cjargnel ch'al jere, ti pronunciave i suns talians 
di ge e gi cu la prepalatàl, duncje, gie e gj, al pratindeve che 
cussi a’ vessin vùt di pronunziáju ancje lór. 

Par di la veretàt al veve une sò teorie in proposit e la sò 
sentenzie `e jere: 1 fonemas ia, se, io, in des peraulis latinis a’ 
vevin di mudási in gja, gje, gjo, gju tes peraulis talianis. E pen- 
sasi che in tal gno pais, tra l'altri, si à par nature la tindinze di 
pronunciati xefe, no dome i ce e i с, come di qualchi altre ban- 
de, ma ancje i ge e 1 gi! Figurási, alore, ce che ti saltave für in 
tes provis e ce confusion ch'e nasseve in tal cjàf dai atòrs. Tu 
sintivis: Ziesà, Ziacomo, Ziovanni, Ziuda, ziustizia.. E pre Tite a 
inrabiási e a insisti: «Ma nö... nö: Gjes#, Gjacomo, Gjovanni, Gjuda, 
gjustizia...». Si, eh! Nature `e je nature. Contentasi che, a fuarze 
di daj, al vignis für un Gjes# e un Gjude ogni tant, misturáz cui 
Ziovanis, cui Ziudas e cu lis ziustiziis... 


T- ALLA MORTE! 


Ma nol veve di abadà dome a ché. Al veve di vé un voli 
e une orele spizzade par dut. ] tocjave di direzi e di sugjeri tal 
stes timp, ch'al è come di di cjantà e di puartá ancje la crós. E 
une cròs s'e puartave simpri daùr cun ché benedete «Passion». 

J davin pinsir; e la fole, che no jere mai avonde triste e 
violente (cjoh, la int `e jere simpri strache di lavòr e svojade di 
sium!) e chéi che no vevin ben amenz lis peraulis de part. 
Duc’ j 'e metevin, si sa, ma alc al lave simpri par stuart. 

Une sere, al Ulvin, e al Roc so copari, caporions da la 
fole e, duncje, simpri tra i prins, che no zigavin avonde di ra- 
bie alla morte e a vignivin indenant cun strachezze, johisus! 

tropis che ur disè e di brut! No ur disè lazarons par rispiet, 
ma ju sveà a tal pont che chéi si dèrin a bati par tiare pis e ba- 
stons, a smenáti lis torzis, a spudacjàti denant, a patafàsi la 
schene, berlant: 


«Copari Roc, alla morte!». 
«Alla morte, orco mostro! Copari Ulivin, alla mortel». 
«Porco dindio, alla croce! Crocifizzilo svelto, o Pilato!». 


E a mostravin i pugns, a’ discocolavin i vói e, squasi 
squasi, si fasevin vigni lis bavis ae bocje. 


8 - IL LADRON 


Un'altre sere al fo il trist ladron a dismenteási un toc de 
sò part. Al veve za sbeleát il Crist, che si spazzave pal fi dal 
Diu dal cîl e de tiare, ma nol jere bon di dij a so Pari di vigni 
jà a disclaudalu de cròs. Che lu clamàs, mo, e che si spizzàs lis 
orelis par sintilu a mòvisi jù...! Dut chest j al veve za dit, ma, 
po, si veve fermit, che no si visave plui nuje dal toc che je re- 
stave par finî la batude. E alore pre Tite, in te buse, propit sot 
da lis crós, a sugjerij, cisicant: «Senti nulla?», ch'al jere il toc 
ch'al mancjave. E chel zito. «Senti nulla... senti nulla... senti nul- 
la?» saldo a insisti pre Tite. E chel, alore, stracapint, ma stu- 
fat: «Po sì ch'o sint, no soi sort». 

«Масасо!», j de där di rimando, pre Tite. E chel al capì e 
al disè, dut di un flat, il toc che j restave. 

Ma aromai ancje il Crist al veve fate bocje di ridi e si 
veve mot il vosarili intrà il public, ch'al scugnì di sburide scja- 
fojálu il batimans da la cague, che, di fate, nancje ché nol veve 
mai trascurade chel mostro di predi. 

9- LA MODE 


Al va dit che la «Passion» `e vè il podé di influi, ma in 
ben che s’intint, par un piez a dilunc, in squasi duc’ quanc’ dal 
paîs, comprindùz i fruz e lis feminis. 

A une vóre di lór ur sveà la curiosetàt di cognossi alc di 
plui su la storie, o su qualchi argoment filosofic; plui di dut, 
però, su la vite dal Crist. E, alore, a” passàrin di une man a 
ché altre e il Rizziot, par di come lòr, e il Papin e ancje, no si 
sa cjatàt indulà, il Loisy. Qualchidun al burì fùr un Renan e 
un altri un Ario in cjarte di vidilin, senze magari savë ce che 
ur jere vignút in tes mans. Un (requie là ch'al è) ch'al veve il 
balin di sbisià jenfri i misteris dal pinsîr filosofic (e «filosofo» 
al fo, puaret, cojonát, po, par in vite), al lè, par cês, a intrigási 
nuje mancul cul Leibniz e a piàrdisi il cjàf cu lis «mònadis», ma 
lui lis clamave «monadis», e nol capive il parcè che no vevin ne 
puartis e nancje barcons. 

Dute cheste sbisie, ché brave mê int s'e gratave o là di 
Berto barbîr, o lá di Toni sartór, o lá di Tite cjaliár, e ti dave 
sù in discussions di straoris, ma senze mai gjavási i rispiez. Pre 
Tite s'e riduzzave sotcòz, ma al ritignì di indrezzà dome l'«a- 
rian», che nol vès vòt di sbrissá in te cunvinzion che Jesù nol 
fòs de istesse sostanzie dal Pari. A Leibniz no j abadà nancje 
un frègul che (a chel ch'o ài savüt) chés cjóssulis là, senze 
puartis e senze barcons, a’ jerin «monadis» ancje par lui! 

Ai fruz, de «Passion», ur restà in tal cjáf la sene dal «salve 
re dai gjudei» cu la spudade daür. E cussi ti inventàrin il zúc. 
Fúr di duntrine o di scuele, da spès, si cjatavin tai curtit o in 
plazze: si metevin in cercli, ti sburtavin tal miez il plui pizzul 
opúr il plui gnogno, e jà, a spudaj, e «salve re dai gjudei», zeno- 
glansi denant, e magari, pacanlu, s'a vevin a man un bachet. 

Aes feminis ur restàrin, invezzit, tal cjàf i colórs dai vistiz 
e dai véi de Madone, de Madalene, de Veroniche e di Marie di 
Cleofe. 

E la mode `e cambià. Cussi, in pais, che si veve simpri 
viodudis lis feminis, vielis e zovinis, a puartà vistiz e grumii, 
fazzüi di cjâf e véi di lá in glesie, dome neris e blans e grezos, 
si lis viodè dopo a puartáju celesc’, ruans, 241, fumulins, ma- 
ron, marmurins e parfin ros infogàz e di lin, di sede e damasc, 
che al marcjât di Latisane a’ vevin di fäuraj rivä di pueste par 
lòr. 


10 - 1 FUCS DISTUDAZ 


Il füc di ché «Passion dal Signór» al restà, duncje, par agn 
impiát a tigni alt il non dal pais e a inflama, in lunc e in larc, 
dute la Basse. 

Onòr a pre Titel 

Ma, po, cun chel altri che al veve tignude impiade la «tà- 
rie», al lé, planc a planc, distudansi, biel ch'al vignive indenant 
l'uragan da la uere. 

Al dì di uè ancje là, tal gno pais di blavis e lens, si son 
impiadis ben altris passions e i zovins nol pàr ch'a védin ché 
da lis «fàriis». à 

Intant, il cement e l'asfalt e àn za mangjade la fete plui 
grande dai boscs e ché dai sintimenz e ricuarz di un timp e di 
un mont ch'a son láz. Ma ’e je la vite ch'e va e si fas su tal 
progrès, si dis. 

Pecjat! 

Oh, nò, pal passât e pe vite ch'e va, che no si torne in- 
daur, e nò pal progrès, che nissun pò fermálu, ma parcè che, 

aromai, ognun al va par so cont, senze fiduzie e speranze, te 
frenesie di un mont di violenzis e pòris che dut a’ invòlzin. 

Epúr si vorès cjatäsı, fevelási e capisi, ma 1 masse rumórs 
ch'a son staz, e ch'a son ancjemò, nus an sturdit lis orelis e 
squasi duc’ ’o sin sorz. 

Che lis viàrzin i zovins, lis orelis, e ch'a tòrnin a impià- 
nus lis «fàriis»...! 

«Senti nulla? Senti nulla... >. 


ALVIERO NEGRO 


Si conte che la femine di Gallieno, imperatór roman dal 
253 al 268 d. C., 'e insisteve viars il so omp par ch'al cjastiàs 
un tàl che j veve vendùz come vérs un pòs di diamanz che in- 
vezit a’ jerin di veri. L'imperatór la scoltà e al ordenà che il 
malintopàt al fòs dat in past a un leon; ma, dopo, al fasè jèssi 
für dal siarai un cjapon. A chéi tanc’ ch'a jerin corúz a viodi e 
ch'a jerin restàz mal denant di une tal, ur fasè di adalte vòs di 
un dai siéi: «Al à ulùt ingjaná e cumò al è stát ingjanat»; e lu à 
lassat libar. 


161 








Ne pagjnute blancje. 
Nuje ce di? Cetant, ma il timp al mancje. 

Otubar 


Pajstu un taj? 

A ti ancje doi, a Florean invezzi nancje s'al 
crepe. 

Eech, la vitel... 

La vite... la vite... 

La vite... 

Ce ch'e je la vite! 

La vite... 

Ce ch'e je! 

Propit ve’! 

La vite! 

La vite! 

E pensá che la vite `e je dut! 
Propit ve’! 

Juste: propit ve" 

Al ven di vai! 

Parcech'e je dut. 

Parcech'e je masse póc. 


La vite... 


| 
| 

| 
111 

VENTURIN 
CRESIME 
VENTURIN 
CRESIME 
VENTURIN 
BOCAL 


CRESIME 


La vite! 

A save... 

Ce? 

Ce ch'e je. 

Ce ése, Bocál? 

Domandial a Florean, ch'al fevele simpri e al 
sa dut. 

AI dis il Strolic: 


Cui ch'al fevele tant, no sajal dut? 
Se nò parcè fevèlial come un frut? 





Alore, par séi furlans, tocje scrivi che Garibaldi al è Gari- 
balt o, miór, Garibald; Olinto Marinelli tocje scrivi chal è 
Lint Marinel; Giuseppe Mazzini ch'al è Zef Mazzin; Tiziano 
Tessitori, ch'al è Tizian Cjessidór; Guglielmo Pellizzo, ch'al è 
Gjelmo Peliè (il «c» cu la pipe dai sclás) Tocje scrivi che 
Francesco Musoni al è Cesc Muson; che Ermes di Colloredo al 
è Ermes di Coloréd, che Agostino Candolini, al è Ustin Cjan- 


dulin... 


Ce furlans séso, se no? 

CURIOSITAZ 


Si sa che nol è ben inbilási co si sbuse un budiel di bici- 
clete, e al è par chel che a Hannover, in Gjarmänie, e an in- 
ventät un budiel che, co si sbuse, al è plui fazil di gjavälu par 
imblecalu: difat, invezzi di jéssi fat a cercli siaràt, al à lis estre- 
mitàz disseparadis e zontàbilis. 


Ma in fat d'invenzion 1 gjaponés a batin daspès i todescs. 

Cumo il fotografo diletant nol pò sbaliä nancje s'al al, cu 
la machinute «Talkman Minolta Af - Sv Quarz» ch'e da vòs a 
dutis lis istruzions e i avîs ch'a covèntin sul meti a fùc. E cun 
di plui 'e coste dome 320.000 francs. 


AI risulte che vué in Italie su ogni 100 abitanz sui quin- 
dis agn si 'm' còntin 77 parsòre dai setante, là che za trentagn 
a ndi jerin dome 46. 


Biel che la cumission ’e jere dáur a corezi i compiz sui 
esams di maduritàt dal Istitút «Mario Pagano» di Napuli, un 
student al si è presentàt ai professòrs cul rivòlvar in man e ur 
à dit che ur varès trat se al so compit no j vessin dat almancul 
55-60 e se ai orài no j vessin fatis lis domandis ch’al oleve lui. 

Siór Gjulio, Zef e i lilios 


Siór Gjulio al jere impiegát al dazi a Vignesie e, 
jessint un oseladòr patit, ogn'an al vignive a Migèe, so 
pais natif, a passá lis vacanzis sul passaz dai ucèi. 

Sot la culine al veve un cjamp là ch'a cressevin 
doi biéi figärs che i lilios a’ lavin a mangjaur i fics. 

Gjulio al lave dispès in spiete cu la sclope, e no 
jere volte che nol tornàs a cjase cun tun biel carnir. 

Une matine, intant ch'al jere platàt daùr dal solit 
sterp in spiete dai lìlios, al viòt a capità Zef che al lave 
mat pai fîcs e che, stant che lui no ’ndi veve, al lave a 
mangjäju in chel di chéi altris. 

In ché matine al veve puartát daürsj ancje une 
fete di polente frede, di compagnà cui fics. 

Gjulio lu viòt a là sot i figàrs e al pense che, dopo 
vé cjolz chéi quatri fics, al ledi vie; par chest al sta fèr 
daùr dal sterp, senze fàsi viodi. 

Ma Zef, pacjfic, dopo un’ore al Jere ancjemò lì, e 
alore Gjulio, piardude la pazienze, al ven fùr dal sterp 
e al berle: «Sacrament, "e je un'ore cho spieti che tu ti 
movis di li, se no quant puèdijo trai ai lìlios?». 

«Po tràimi a mb», j rispuint Zef; «no sojo un biel 
luri jo?». 


A.G. 


lilios = luris 

Bugadis 


Sintude in tun ufizi dal Comun di Udin. 

«Driùs», j dis une impiegade a di un ch'al puar- 
te la monture blu, «parcè vàdial simpri lui a puartà 
il frut in ospedal ogni volte che j càpite alc di mal? 
No puèdial manda la sò femine a fà chés robis alì?». 

E Driùs sejassant il cjàf: «Nò nò, le mé femine 
`e Je impressionant». 


Martars 19 di luj. Dopo une lungje zornade di 
soreli `o sot a spàs par Lignan, 'tór dis di sere, cu la 
femine e la frute. ’O cjaminin, duc’ e tre, lecant un 
gjelato. La frute, stracone che mai e plene di sium, 
ogni tant si ferme fasint sustà un pòc la femine ch'e 
à primure di mètile a durmî. A un ziart pont j berle 
la femine ae frute: «Ma insome, Vanessa, ti sveistu 
sì о NOP». 

«Parcè?», j rispuint ché cirint di spalancà i véi. 
E só mari, cul gjelato in man ch'al sta par fini: «Par- 
ceche `e je ore che tu vadis a durmi». 


* 
Qualchi més a vôre al INAIL e qualchi més in 

Comun. Po di gnùf al INAIL par novante dis e po 
ancjemò in Comun par une sostituzion di maternitat. 
La femine, tra un concors e chel altri, ‘e sta cirint, 
cumò che la frute ’e je deventade un tic grandute, di 
cjatà une sistemazion definitive come datilografe. 

«E alore», ja domandät chealtre di une sò amie 
che le à viodude passà par Marcját Vieri biel ch'e 
lave a vòre te biblioteche comunál, «sestu fisse 
cumò?». 

E la femine ridint: «S'o voi indenant cussi, 'o 
sarai fisse quant ch'o larai in pension». 


Б. B. 





E savéso ce ch'e ül di la peraule «russac» o «rustac»? 

"E ven dal todesc «Rucksack», «sacco da schiena», e `e si- 
gnifiche «zaino». 

E la peraule «sacaprót» o «prossac»? 

'E ven ancje ché dal todesc «Brotsack», e 'e significhe «ta- 
scapane». 

TURÌSIM 


"О jentri ta lostarie. Spazeóse. Mi senti a un 
taulinut, chá nd” è tanc’. Bessòl. ’E parone che je 
lassù insomp, daùr dal banc, j domandi chel taj. 

«Blanc o neri?». 

«Blanc». 

Quant ch'e cròt di puartamal, m'al puarte neri e 
j dis: «Lu vevi comandat blanc». 

Mi rispuint: «Mah, si viót ch'o ài capit diferent». 
E ’e va vie come nie, senze gambiamal. 

Coragjo. 

Dopo un pòc j domandi, ch'e sta simpri lassù 
daúr dal banc: «Siore», j dis, «ae un gjornál?» 

«Ce disial?». 

«Àe un gjornál? 

"E gale cun tun zîr di cjáf sui taulins 'toratòr, 
po’ mi dis: «No "ndi viót». 

Coragjo. 

«Na bossa gualiva» 


In Sarvièl-de-là, propriu in Beorcia, Màseru al 
veva па boteguta, la ciasa, al stali cu "na vacia, la mus- 
sa e doi ciamps. Al viveva cun puoc e cun chel puoc 
al tirava indavant sensa lamentasi. La boteguta 'a j 
rendeva, la vacia 'a j dava lat, formai e butiru, tant da 
no cruodi! Dome la mussa, da qualchi timp, a lu feva 
pensá: "a tirava malvolenteir, massima co a se tratava 
de zi tai ciamps in Taviela o in Cunfinussa. Da quant 
che al veva parlát cun Cenci, sansàr de buna bòcia, a 
lu tentava al penstir de vèndela, o de baratála cu o 
altra pì in giamba e mancu despetòsa. Siché, quant 
che Cenci al era tornàt a bomba a muovi chel stessu 
descòrs par partà la mussa al marciàt del lùnis, a Das- 
san, a nol veva fat altri che muovi al ciàf, prima che 
drenta a se muovès la scàrica del sentimentu a dî de 
nò. Cussf, Maseru e Cenci, al lùnis dopu, a’ érin zus a 
Dassàn par tratà la mussa, come da parola data a chel 
marcantoni de Belòt, che sòbitu a' j veva rifilàt 
vintisinc ciartis, ch’a j scuotavin ta la sachèta, dal mo- 
ment ch'a nol era stat casu de fà baràtu e tuondi 'n'al- 
tra. A pensájghi al era stat un afàr no tant ben fat: 
massa de pressa, dut in primüra, cun chel giru de pa- 
rolis no ben claris... e chel tironà, chel insisti par fà 

bati li’ mans e tal mètighi i bès in sachèta. E Maseru al 
se veva lamentat in clar cun Cenci che a j ghi veva si- 
gurät "na tratativa dreta: «Tu te das la mussa a Belòt e 
Belòt a’ te dà sùbitu un gambiu: ipsote-fàchete!». 
Invessi, dopu dos setemanis, al gambiu al era an- 
ciamò da fà, e Màseru al se veva ancia inrabiàt cun 
Cenci. Figuransi Cenci: a nol se dava pàs e al fulmina- 
va «trìboli e saète, che afàrs a° son afàrs» e «parola 
data: mai magnàda!» e, infin, «le vàgan le musse e tuti 
i dozento soldi! Mondo stracàn: mi persona creta!». 
Bisugnava fai credit, oh, si: «Almanco par 'n'altra seti- 
mana!» che Belòt l'é un galantòm e «al ghe varave da- 
to prova! Sens'altro discorerel...». Màseru, infin, al 
veva slargiàt i bras e al se veva racomandat a Diu, 
Parchel ch'a se sa, mai fede indolentrada 'a é sta- 
da delusa. Infati, “na setemana ‘dopu, Cenci, persona 
creta, al riva cu la buna nuova: «Belòt al à cumbinàt 
cun Rico Stolf, marcantin de Braida Botàri e la mussa 
'a é in speta, al marciàt de San Vit, de chi ch” al pòus 
crompálal...». Cenci al j la meteva duta, no tant par la 
provision, ch’al se la meretava, quant par meti ’na 
stropa a duta ché buridana. E Maseru, par siò cont, a 
nol spetàva altri. Al dì dopu a erin in quatri a San Vit 
a crompà la mussa: Màseru, Cenci-sansàr, Meni Moru 
e al Giàta. E che fiesta in beorcia, la sera, apena rivàs 
a ciasa: da bevi a dus! E dus a jodi la mussa che Màse- 
ru al veva crompàt in barba a la meseria! Tra un got e 
l'altri: biela la mussa ta la cova de fuois, cu la Bisa vis- 

sin, ch’ a la scovetava cu la sô lungia coda, come a 
dîsi: «ài gust, suoi contenta, come statu?...» tant ch'a 
parevin nassudis insiemit. Infati, almancu lòur a se 
vevin recognossut, quant che Maseru mai al se sarès 
inmaginàt ch’ a era la sô Gina metuda а nòuf da lï 
mans sveltis e savudis de Rico Stolf de Braida Botari, 
d’acordu cul Belòt de Dassàn. Un giru, insoma, che 
ancia Cenci al veva anciamò da capi: né come ch'al ta- 
cava, né come ch' al finiva... Beàta 'gnorantisia! Come 
no inacuarzisi? Belòt de Dassàn al veva mandat la 
mussa a Stolf e Stolf, in Braida Botàri, a la veva tosà- 
da, bruscàda, tirada a lustri fin, gambiat i fiàrs e onzüt 
l? òngulis. Un puocia de vena ogni sera, cun sémula e 
blava del lenzi de la Bisa, ma soradut chel no fà nuia 
par quindis dis, а” vevin fat al restu: biela, lustra e in- 
grassada la mussa "a pareva 'n'altra. Chi mai al podevi 
pensá a dut chel giru mostru? E forsi la birbantàda `a 
no sarès mai saltàda four sa nol fuòs stat par Tita, al 
marescalcu. Màseru a j tigniva a cognossi al siò pen- 
seir: che sentumili franchi a no son "na cica, саси! 
«Ven a iodi la mussa ch'ai crompàt da Stolf! La clami 
Gina, come ché altra! Bevaren un got...». Insun de in- 
sisti, finalmentri dopu un bon meis, Tita al se fa su la 
puarta. A Maseru a no j par vera: «Sintàvi un 
moment; ài iust sot-man "na bossa gualiva...». Ma Tita 
al veva primura: «Dopu. La gualivan dopu. Prima io- 
dèn la mussa!». E sensa dî altri al va tal stali. La mussa 
'a è calma, pacifica lièc, in chel biél liet de fuois, cu la 

Bisa, in banda, ch’ a la scovetava cun ché sò lungia 
coda. Squasi un Presepiu! 

Tita 'a la uarda da "na banda, po’ da ché altra; al 
salta su la cova: "a la palpa desòt, desòra, davant... a’ j 
slargia l? vorelis, a j viàrs i lavris, po’ al salta four 
come desplasùt de véir rot la pas de chel presepiu. «Se 
me diseu, Tita?». Tita a lu uarda, al se met un frosc in 
bòcia: al se lu torna a leva, po’, cu na òus de paradis, 
larc al bras, cul frosc in man, al dis: «Se voleu che ve 
disi, Màseru? No iodeu ch'a é la vuostra mussa! ...La 
vuostra, ve dis: ché de prima, la stessa, gualiva... La 
cognòs... Tai inferàda mili uoltis!». Màseru al pareva 
de plomp e dopu un respiru font, squasi ridendu, 
come ispiràt, al dis: «A me pareva a mi ch’ a era 'na 
mussa svelta! Brava, inteligente! Саси, 'a me ziva e a 
vigniva dal ciamp, in Taviela e in Cunfinussa, come s' 
a savès la strada a memoria: sensa dîsi nuia! Brava, la 
mé Gina! ...Ma Cenci, chista, al me la paial... Zin a 
bevi un got! Fasèn gualiva ancia la bossa!». 


RENATO APPI 


(Furlan di Cordenons) 

Il zesár 


Al veve squasi otantagn ma no ju mostrave. 
Dret come un pichet, grant come un san Cristòful, 
cun tun pàr di moschetis di une spane par bande, 
cun doi vôi vis a cjaláti di sot di dòs cèis ch'a jerin 
doi sterps, al jevave a straoris par là te stale dopo di 
vë lapade une ràine di polente e lat. Al puartave fùr 
il ledan, ur faseve il jet di fuée di cjastenár a chés 
dòs bèstiis ch'al veve, lis strighiave e po’ al lave in 
te bràide. 

Ta bràide nol veve cui sa ce: un fil di blave, 
qualchi cunviérie di patatis: chel ch'al coventave pai 
tre ch'a stavin in cjase: lui, la sô cròs e il fi vedran 
ch'al veve, ch'al lavorave in zitàt. Po’ un biel prat, di 
seàlu come che nome lui al saveve. 

Al seave chest prat, a so timp, cul so falzet 
ch'al jere un rosòr, che mancje la barbe no s'e faseve 
cussi pulit. Al seave stant dret, ziransi simpri nome 
chel tant ch'al ocoreve par gjavà für altagns di passe 
doi metros, e ’regolàrs d'insomp fin dapît. Ogni tant 
al drezzave impins il falzet, j netave la lame cun 
tune grampe di jarbe e la uzzave gjavant für la cót 
dal codar che lu tignive sul rimpin su la cintòrie, 
daùr, sul cùl. 

Al lavorave par oris. E une volte seade la jarbe, 

la spandeve par che si secjàs, la voltave, e sot sere la 
meteve in còl, par tornà a spàndile tal indoman. 

Co j capitave di fà chéi lavórs tai dopomisdis di 
luj sot di un soreli ch'al instupidive, il cjapielat di 
pae ch'al veve nol rivave a paralu. Il sudòr j colave 
dal cerneli a segloz e al sintive la dibisugne di un 
pocje di ombrene. Ma nol jere un àrbul ni sul so 
ciamp ni tai cjamps atêr vie dal so; al jere nome un 
zesàr lajù dapît, ch'a coventavin dis minùz par rivà a 
gjoldi la sò verde ombrene. 

E alore une biele dì il so fi che al lavorave in 
zitàt, vignút sù a viodi cemùt ch'a stavin i siéi viéi, 
lu cjate che cun pale e picon al faseve une buse tal 
just miez dal so pràt. «Pupà», J dis, «ce státu fasint?». 

«Une buse no viótu? ’O ai ché di implantà un 
zesàr ch'al puedi fami un alc di ombrene co il soreli 
mi bruse la volte ch'o soi a seà o a fa fen», e J mo- 
stre un zesarut che lu veve compràt, j disè, a Monte- 
gna, za incalmát. 

Il frutat (che il vieli lu clamave simpri cussì 
cun dut ch'al veve i siéi agn) lu cjalà a lunc, póc 
persuadút, po’ j disè: «Ma pupa, ti semèial ch'e vali 
la pene di fà chés faturis?». 

«Nissune fature. 'O voi cu la sflacje, che nissun 
mi côr daur, e quant cho soi strac, o polsi». 

«Ma chel zesàr quant rivaràial a fà ombrene? 
Pupa, tü tu ás... tu as i tiéi agn...». 

«E ce jèntrino i agn?», e al piconave indenant. 

«I agn a córin, pupa». 

«E? an tacát a cori dal dì сто soi nassüt. Vè- 
vio dì stà a sintiju a cori e no fà nie intant ch'a là- 
vin? To nono e gno nono àno stàt cu lis mans in 
man intant che ur lavin vie ancje a lòr, o no ano in- 
vezi fate la cjase e la stale e piconât il ronc e nivela- 
de la bràide?». 

«Sì, ma tù, ué...». 

«Nuje. 'O met il zesàr par podé vignî a gjòldij 
la ombrene ae sò ore e po’ baste». 

Al à finide la buse, j à metút dentri quatri for- 
cjadis di ledan e al à implantàt il zesár, ch'al à cjapat 
e al è cressùt sù. E par passe dis agn lu a gjoldùt in- 
denant, sentàt sun tune bancjute ch'al veve fat abas 
vie, tes oris plui cjaldis di luj quant che al jere a fà 
fen. E a so fi J diseve, quant ch'al vignive a cjatàlu: 
«Viostu mo” tú che tu mi disevis di lassà stà! Nol è 
che mi fasi ché ombrene che coventarès par parami 
dal soreli, ma cul timp a la...». 


M. 

Ne pagjnute blancje. 
Nuje ce di? Cetant, ma il timp al mancje. 

CRESIME 


BOCAL 

Novembar 


Si dis che si vif une volte sole e che alore si à 
di gjoldi quant che si pò. Ma êsal un gjoldi o 
dome un bevi chel di Bocâl? E ce êsal il so 
bevi?... 'O pensi ch'al séi dome un no pensá... 
Al è come il fevelonâ di Florean che, cu la 
confusion ch’al fas, al si confusione parcech'al 
ül confusionási e confusioná il mont. E Ven- 
turin? Venturin, gruès e dilicát come ch'al è, 
al fas dul, parcech’al si rint denant di dut e al 
devente une vitime ancje denant di nuje, che 
anzit par solit nol è nuje e nol è nissun ch'al 
vueli fà di lui une vitime. Ma lui al è sensibil 
e alore, se nol fás la vitime, ce aal di fâ? 
Eeh, si! In chest mont ‘o sin int di dutis lis 
qualitàz, für che ché juste. Al è par chel che 
sul vivi si fàs dome che Teatro. È par cui si 
fäsial Teatro? Co si è avonde intimpáz, no 
ésal il cas di domandasal? No ésal il cas di 
domandasi parceche invezzi di vivi si fas fen- 
te di vivi? 


AI dis il Strolic: 


A deventá chel tal che tu nassèris 
tu rivis salacòr quant che tu mueris. 





COMPRIS 


'O vevi ché di cjòlimi un luchet 

par une mé cassele la ch'o met 

i documenz che no uei véu lontans 
insieme cun chéi quatri carantans. 

Cussì mi cjapi sù ’ne biele dì 

e 'o jentri te buteghe di un ami: 

«Dami un luchet», j dis, e lui m'al da. 
Lu ¿ali e 'o viót ch'al va. 

«Trop isal?». «Tant». Il tant j al dói e 'o voi. 
A cjase quant ch'o soi 

la femine mi dis se par plasé 

'o pués compránint un ancje par je. 

'O côr di chel ami ch'o vevi stat, 

ma chel ami il negozi lu а siarät, 

di mit ch’o voi tun altri póc distant 

par cjolint un precís. Lu paj miez tant. 
Mi smaravei, e co l'ami lu ciati 

la mé sorprese vive no j `e plati: 

«Ma tú parce? cemfit?... ». Cussì la suje: 
«Menut, la mé amicizie valle nujet». 

CURIOSITAZ 


Sui esams di maduritàt che si fàsiju tal mês di Luj, i gjor- 
nài e an scrit tantis cjossis. Qualchidun al à ricuardat che il 
teme di Talian «al rapresente un esercizi di retoriche che nus 
al àn tramandat lis scuelis dal gjesuiz dal Siscent» e fat plui 
impuartant e plui atuál unevóre di linguisc’ a’ ritegnin che «la 
scuele, des elementárs 'es superiórs, no insegne a scrivi» (Cor- 
riere della Sera, 5.7.83). A’ disin che bisugnarès imparà a inse- 
gnà dai Francés, ch'a tachin a usà i fruz za sui prins agn di 
scuele a esponi qualchi argument tun numar di riis stabilit in 
partenze. 


* 


Cun dut ch'e fòs stade diagnosticade la sò muart cerebràl, 
lis funzions vitáls di une femine, in grazie di un respiradór 
mecanic, a’ son stadis mantignudis par 84 dis, fin che par part 
cesareo jè nassude une frute dal pès di un chilo e 700. Chest 
al è suzzedùt a Roanake, te Virgjnie, ma, simpri tai Stàz Uniz, 
a San Francisco, za qualchi més prime un altri frut al jere nas- 
süt dopo di jéssisi svilupàt par 64 dis te madrasse de mari 
muarte clinicamentri e cu lis funzions mantignudis artifizial- 
mentri. 


x 
Il quotidian cinés «China Daily» nus à fat savé che a Pe- 


chin un biel gjal, dopo di une biele chichiricade, al si & logát 
tune cove e al à fat un ùf di un eto e miez. 


186 


"n" 





«ER MARITO CHE RINVIA» 


"О voi in Questure e j dis al Comissari: 
«Ch'al vegni», j dis, «cun doi agjenz di sest, 
ch'e je la mé parone... chest e chest, 

in tune cjase in vie dal Seminari». 


«'O darai cors distrade a chest arest», 
subite mi rispuint il funzionari, 

«ma, prime, cut sarèssial... il copari? 
Tocje ch'o j sepi il non, e dut il rest». 


E apene che chel non e il rest j ai pant, 


al salte sù: «Ma lui, cjár il gno siór, 
saial chel отр ali trop ch'al è grant? 


Al è il Majòr!», al dis. A ché notizie 
«Poben», jo o ài dit, «о salvarai l'onòr 
tune ocasion, alore, plui propizie». 


TRILUSSA 


(Traduzion di Meni) 

Mingulis 


Pò staj che la sépin duc’, ma la contin instès. 
Alore Bepo e Jacun si cjàtin e si salùdin: «Oh 


Jacun», «Oh, Bepo, cemùt?». 


Si spàchin lis mans: «Gust di viòditi». 
«Gust». 
«E to fradi Milio?». 


«Mancját». 

«Orpo, zòvin стаі jere! E di сез». 
«Palmunite». 

«Dople?». 


«No, ùgnule». 
«Poben, mancumal...». 

Biel cusint une intimele 
m'inpensai dal gno Gjgjn; 
mi tremave la gusiele, 

mi sclopave il curisin. 








LA RESON 


Fidri, ch'al a cjolete la Marie 

ch'e à vine’ agn di mancul, se no plui, 
di lui, mi dis che [ui 

di timp in ca no la capis par nie. 

«О j doi dut ce ch'e úl; 

la meni atòr», mi conte, «pal Friäl, 
secont che mi domande, d'ogni bande; 
d'astât la mandi a Grau a insoreglâsi; 
il mês d'avost in Cjargne a ossigjenâsi, 
e in cjase, quant ch'e dis che jé no pò 
obür quant che j rincres di fa un lavor, 
no mancj chel lavor, te mode miòr, 
senze lagnami mai, di falu jo. 

Di chel instès», mi pant, 

«m'e viót simpri denant 

musone, malcontente, 

squasi intratabil trente dis su trente. 
Parcè di chest? Di plui, ce puèdijo faj? 
Di plui, ce puèdijo daj?». 

J ài rispuindát: «Fidri 

par me la róbe 'e va di chi fin chi: 

tit a ché tô Crós tu j das ce che tu j dás 
für che chel alc... chel alc che no tu ás». 

Ne pagjnute blancje. 
Nuje ce di? Cetant, ma il timp al mancje. 

Chès di Gjgj 


"О lejevi il gjornál ta Postarie di Varisto, daur dal 
fogolar. 

Al jentre Gjgj, mi ven dongje e mi dis: «Par pla- 
sé, fami viodi il gjornàl». 

«Lasse ch'o finissi di lei chest articul che m'inte- 
resse». 

Al insist: «Un moment, nome ch’o viodi i nu- 
mars dal lot». 

«Parcè, atu zujàt?». 

«Nò». 

«E alore?». 

«Ma, satu... “alle volte”... >. 


* 


Nol stave nuje ben di salùt e di dì in dì al lave al 
mancul, ch'al veve intòrsi chel mal. 

Lu cjati, lu saludi e j dis, tant par dij alc: «Ti viòt 
ben». 

«Gambie ocjai». 


* 


Lu cjati un’altre volte ch’al jesseve dal tabachin 
dal país: «Ohe, Gjg]...». 

«Làssimi stà ch'o soi neri». 

«Parcè por». 

«Acrament, 'o vevi di cjoli dòs pastiliis che mi 
dal il cjäf, ma culi no an mai nuje, no àn...». 


M. 





Simpri a riuart dal imperatòr di Rome Gallieno. Alore 
une volte un gladiatòr tal circo nol jere stàt bon, dopo dis ten- 
tatifs, di copà il táur che j vevin molát cuintri. Ma Gallieno j 
dè instès in premi une zóe. La int ch'e assisteve al spetàcul 'e 
scomenzá a mormorà parvie che no capivin cemút ch'al vès 
podút sei premeát un bon di nuje, ma l'imperatór ur fase dî 
dal so bandidór: «Al è difizil rivà a no copá un táur cun tanc' 
colps». 

AMORS 


Майне mi vai parvie 

che la sò pueme Mie, 

ch'al sta cun jé di uns quindis agn e plui, 
j par che plui no vueli stà cun luz. 
«Meni», mi dis e al vai, 

«se mi bandone, guai! 

Se mi bandone, jo, come ch'o stoi, 

bessòl come ch'o soi, 

cemüt farato a vivit». 


No j ài dit nie, ma chenti j `e vuei scrivi: 
Matie, se ché tò Mie 

che simpri ti à slungjade la bocjade; 
Matie, chel che tu sés, 

che simpri a tì il lavór ti è stât di pés; 
se ché tô pueme 'e vès di scompari, 

'ne robe sole: o lâ a ciri o muri». 


(Daùr di Valerio Marziale) 

CONSOLAZIONS 


Chest an il gno vignal al è lát mal 
parvie che la tampieste `e à fate fieste: 
sì e nò che mi à butat 

la seste part dal vin dal an passât. 


La femine, viodinmi scuintiat; 


«Consóliti», mi dis, 
«о vin bóc vin, ma o varin manco amis». 

Miedis 


Zuanat al va dal miedi condot dal paîs che j du- 
lizze il fiât. Il miedi j fas gjavä für la cjamese e la mae, 
lu palpe, lu scolte e al sentènzie: «O vès sglonf il fiât. 
Tocje ch'o lassàis stà di bevi». 

«Nancje chel quartut ogni tant?». 

«Nancje chel quartut ogni tant». 

«Nancje chel taj?». 

«Nancje chel taj, s'o vès vóe di tiràle indenant». 
Zuanat al è restàt mal, ma stant che al oleve tiràle in- 
denant, al à dismetút di bevi, e quant ch'al lave ta l'o- 
starie a fà la briscule cui amis al beveve cafès e analcò- 
lics. 

Une dì al cjate ta l’ostarie il miedi condot, chel 
che j veve sentenziát di no bevi, che j domande s'al úl 
gjoldi un taj. 

«No puès», j rispuint Zuanat; «mi è stàt impruibit 
di bevi, s'o ài vóe di tiràle indenant». 

«Ma cui t'al al dit?». 

«Il miedi». 

«E ce miedi?». 

«Lui, siór dotòr; no si visial?». 

E il miedi, slungjan’j la tazze: «Zuanat, bèf. Atu 
di là daùr di me, tù?». 


O. 

Fîs di uë 


Un frut al torne a cjase di scuele. «Cemút átu fat 
a scuele uè?», j domande so pari. 

«Ce t'interèssial a 02», j rispuint il frut. 

«Mangje la mignestre ch'e je ancjemò cjalde». 

«Mangjte tü, se tu as vòe! 

Podopo al pare jà alc in premure e s'infagote di 
gnáf e al cjape la puarte di cjase. 

«Оша vatu cumò?», j domande il pari. 

«Là che mi pan». 

«E quant tòrnistu?». 

«Quant ch'o mi sint». 

Il pari alore al piart la pazienzie e j berle daùr: 
«Va ben, ma visiti che se tu t'intardis di doi minúz, ti 
fruzzi!». 

E.M. 


Cui ch'al ül lavorá, che nol stéi a lassási buta für dal zir 
dai lavórs, parceche di un lavór al ven für chel altri, séi pal 
rimpin che il prin j lasse al secont, séi pe reputazion che ti ven 
dal fat di cjatàsi tal zir; di mode che ancje a chest proposit al 
pò adatàsi il proverbio ch'al dis: «Di cjosse 'e nàs cjosse». 


Francesco Guicciardini. Ricordi - I - 99 

PAJADÓRS 


Beput a mi tù no tu ds nie ce dámi. 
Ce puèdial dami un che nol fil pajami? 


(Daúr di Valerio Marziale) 

CURIOSITAZ 


Des bandis de citát cinese di Tianijn 'e je stade cjatade 
une sepulture cun 22 stànziis e quatri galarìis, lungje 40 me- 
tros. 

I archèolics a pènsin ch'e vebi 1760 agn e che si trati de 
sepulture plui imberdeade cjatade fin cumò in Cine. 


* 


La riviste «Scuola Democratica» 'e à calculát che pe Scue- 
le taliane a’ van 27.108 miliarz, venastáj il 7 par cent dal pro- 
dot nazionál lort. Il 93,6 par cent al va in pajs e pensions pal 
personal. 

Un frutin di scuelute al coste al Stàt 891 mil francs, un 
scuelár des elementárs 904, des mèdiis 1 milion e 216, des su- 
periórs 1 milion e 67, des tecnichis 1 milion e 360, des uni- 
versitàz 1 milion e 988 mil. 


* 


Al è propit il cas di tornà a di che dome a Inglés a pue- 
din vient tal cjáf ciartis ideis. William.Neal cun tune vascje di 
bagno indotade dai siéi spinéi e di un motór a eliche al è par- 
tit di Dover par rivà, cun tun viaz di 2.175 miis, fin a Lenin- 
grat. 

Un altri, Mike Spring, al è bielzà rivàt cu la vascje di ba- 
gno fin tes isulis Azoris viazant dome 16 dîs e fasint dome 
1.250 miis. Al è di dî, però, che chest secont Inglés al à dutis 
dós lis gjambis paralizadis, di prime di tacà il viaz. 

FLOREAN 
BOCAL 
FLOREAN 


BOCAL 
FLOREAN 
BOCAL 


CRESIME 


BOCAL 
FLOREAN 
CRESIME 


BOCAL 


Decembar 


Bocál... Bocál! 

Ce ésal? 

Sastu parceche si dis che un al à tanc’ carna- 
vai? 

Par di ch'al à tanc' agn. 

Ma sono dome che i carnavài tai agn? 


Nò, a’ son ancje lis Quaresimis, nomo Cresi- 
me? 


Si dîs simpri che un al à masse carnavài, no 
ch'al à masse cresimis. E stant ch'e je cussi, `o 
savin ce ch'al suzzèt. 


Ce savino? 

Ce suzzèdial? 

Che cul jéssi simpri dome che carnaval, al 
ven a valé ce che nol val e il risultàt al è cho 
vin il mont par ledròs. 

Ma ésal miór il mont par dret, ch'al sarès il 
to: dome lavorà, strussiá, sparagná..., o ésal 
miòr chel par ledròs, come il gno... 

Bevonà, pacassà, slapagna! 


Ancje ufri di bevi, ancje ridi, ancje cjanta, an- 





CRESIME 


BOCAL 
FLOREAN 
CRESIME 


BOCAL 
CRESIME 
STROLIC 


VENTURIN 
CORO 


cje olé ben ’e vite; che se no tu cjapis la vite 
de bande juste, ce astu? Jo 'o ài une cjanzuni- 
te in proposit: 

Se no fossin nó Bocdi, no saressin carnavái, a’ sares- 
sin dome ufiei cu lis mans in tai cjavéi. 

'O 'nd' ài ancje jo une: 

Carnavái cun tanc’ Bocai, 

dome cjochis, dome bdi: 

dat un zir o doi sui flancs, 

vé ju fruz cui cjavái blancs 


Ce ustu di? 
Fruz cui cjavéi blancs? 


Cun dome carnavái, si an dome Bocái: al ven 
a stàj omps mai cressúz. 

Quaresime!... Al dis il Strolic... 

Al dis il Strolic... 

Oh ben, "o soi jo culi cheste volte! No stait a 
fâ dî a un altri ce che us va ben a vualtris. 
Che i strolics e an almancul mil agn e no son 
come vualtris che a un j va ben une robe e a 
chel altri j va ben il contrari. Ai strolics ur va 
ben dut il ben e mal dut il mal. Si trate dun- 
cje di cjapá dut il ben e pará für dut il mal. 
Cemút vino di fa? 


Cemuùt? 

VENTURIN 
STROLIC 
CORO 
BOCAL 
CRESIME 
FLOREAN 
VENTURIN 
STROLIC 


CRESIME 
STROLIC 
FLOREAN 
STROLIC 
CORO 
BOCAL 
CORO 
STROLIC 
CRESIME 


STROLIC 

Rispuint mo tù che tu às mil agn. 


Domandinjal a Baltram. 

Baltram? 

Ésal chel ch'al guide il tram? 

Cui ésal chest Baltram? 

Parcè vino di domanda a Baltram? 
Parcè no a Florean ch’al sa dut? 


Can da l’ue di Venturin, tu tiris a ciment an- 
cje tü, cumò? 


sàjal Baltram plui di vò ch'o vés mil agn. 
Baltram a ‘nd’ à doimil. 

Là ésal chest Baltram? 

Al è partit. 

Partit? 

Alèpartit cul tram. 

Cul tram? 

Cul tram o senze Dee Baltram al è partit. 


Partit... Ce vuèlial dî partit? Cemuùt, parcè 
partit? 

Parceche duc’ a’ lavin a domandáj la rispueste 
e lui no la veve. Al veve dome che i siéi doi- 


mil agn. 





VENTURIN 
STROLIC 
BOCAL 
CRESIME 
BOCAL 


CRESIME 


STROLIC 


CRESIME 


STROLIC 


VENTURIN 


CRESIME 


CORO 
VENTURIN 
CRESIME 
STROLIC 


Dome i doimil agn! E ce fà cun chéi? 

Can da Tue di Venturin, tu deventis pevarin! 
Ma si! Ce fäsial un cun doimil agn e il tram? 
Qual tram? 


Chel di Baltram, ch’al è partit. Ustu ch'al vadi 
a pit ancje a doimil agn? 


E сито ch'al è partit, ce fàsial cui doimil agn 
ch'al à? 


Al fas «homo sapiens» po. 


Ah, "o volevi ben di, jol: l'«homo sapiens», e 
no l'«ecce homo» des cjochis, come chest Bo- 
cal culi! 


Co al è «sapiens» al è partit... cul tram, Bal- 
tram... 


Rèstino dome che i cjocs, alore, in chest 
mont? 


Cul lór rapresentant culi, il plui grant di duc! 
Bo-cal! Bo-cal! 

E la rispueste, alore? 

Cemüt domandale a Baltram, ch’al è partit? 


Mah! Jo ’o dis che le à dade cul parti, signifi- 
cant che co si è omps une rispueste si à di 
dáse di bessói, come lui. 

CRESIME 


FLOREAN 


BOCAL 


VENTURIN 
CRESIME 
CORO 

'O ài capit! Baste cressi e no restà fruz come 
Bocál, e po, rivàz a doimil agn, parti cul 
tram, che i vons, a une ciarte etàt, lis fameis 
a’ son avonde intrigadis a’ véju tes cjasis. 


A? disin che, a ché etàt li, no capissin plui 
nuje. 


Bon, alore, o fruz come me, o «sàpiens» come 
Baltram, l'impuartant al è capi се ch'al val... 


... in dut chest Carnaval. 
E po parti contenz cul tram, o a pit... 


Cul tram, cul tram, ch'al va sunant ligriis 
dal infinit tes lüs des nestris viis... 





Zuan e la mestre 


Zuan al faseve il contadin e al veve la femine e 
tre fruz. 

Il plui grant dai fruz, che si clamave Tunin, al fa- 
seve la quinte elementàr, cun scjars profit, ma al juda- 
ve il pari, plui o mancul vulintîr, tal lavòr dai cjamps. 

Une dì di maj Zuan al spietave sul puarton sul 
misdì che Tunin al tornàs a cjase di scuele par gustà e 
cori subite dopo tal cjamp a riscjelá la jarbe mèdiche 
prin ch'al vignis il burlaz. 

Ma il timp al passave e Tunin nol rivave. E alore 
Zuan J domande a un compagn di scuele di Tunin ce 
ch'al oleve di che il so frut nol Jere ancjemò rivát, e 
chest j rispuint che la mestre 'e veve tignùt Tunin in 
cjastic. 

Zuan dut inrabiät al côr a scuele sacramentant. 
Al jentre te classe di so fi e lu viót impins daùr la lava- 
gne, e la mestre, pacjfiche, in càtedre a scrivi sul so re- 
gjstro. 

«Signorine», al sbote Zuan senze di nancje bon 
di, «ce uèlial di che Tunin a chest'ore al è ancjemó in 
cjastic daùr la lavagne?». 

«O lu ài metút li», J rispuint la mestre, «parceche 
nol saveve la puisie». 

«Poben», al dîs Zuan, «se nol impare la puisie 

stant tal banc, la impare màncul stant daùr la lava- 
gnel». 

E cjapát Tunin par "ne orele, j pete une pidade là 
che nol bat soreli e lu fòs cori a cjase. 


A.G. 


... E si ben che tun Stát nol vebi di séi nuje tant di «in- 
corrotto» come lis elezions e i procès, no rivi a capi parcè che 
chel che ju coromp cui bèz al vebi di séi condanàt, e chel che 
invezi lu fas cul siarvisi da l’eloquiènzie al vebi di jéssi adiritu- 
re laudát. A mì mi par che chel ch'al rive a corompi il judiz cu 
la sò peraule si compuarti piés che no chel che lu coromp cui 
bèz, e chest parvie che nissun nol pò corompi cui bèz un 
onest, adulà che invezi cu la peraule lu puès. 


Marco Tullio Cicerone. Lib. V - IX 

Finît di stampà là de G.E.A.P. 
a Pordenon 
sot Sante Catarine 
dal 1983 


RENATO APPI 
diretór responsabil 

| Comitat di redazion 
| RENATO APPI 


LELO CJANTON 
MANLIO MICHELUTTI 

IL DOLCE TIPICO 
DELLE VALLI 
DEL NATISONE 






DITTA E DORBOLÒ E F.LLI S.N.C. 
S. PIETRO AL NATISONE (UD) ITALY 
TEL. 727052 





Laura 
Confezioni - Filati - Maglierie 


x VIA MANZONI 13 - TEL. (0432) 731229 
33043 CIVIDALE DEL FRIULI 





Marino Palma 
Abbigliamento - Confezioni 


PIAZZA A. PICCO - TEL. (0432) 731275 
33043 CIVIDALE DEL FRIULI 


|. VIDUSSI © 
TESSUTI 
CONFEZIONI l 
ARREDAMENTI 
SPORT — PELLICCERIA 


VIDUSSI | 


33043 CIVIDALE DEL FRIULI - PIAZZA A. PICCO 
TELEFONO (0432) 730051 - 730052 

» Banca Popolare 
di Cividale 

icambia la tua fiducia. 






MITRUM ... 


| Porcellane - Mobili in stile 
Posaterie - Argenterie 
Articoli casalinghi 
Cristallerie 








| PIAZZA MATTEOTTI, 10 - UDINE - TELEFONO (0432) 22358 

Dovete fare acquisti in cartoleria? 


Noi abbiamo quasi tutto 
e spesso anche molte cose in più 


(per esempio una sala di esposizione 
con almeno 3.000 idee regalo) 


CARTOLERIA 
BENEDETTI 


33100 UDINE - Via Mercatovecchio, 13 - Tel. (0432) 22534 














I VOSTRI PROBLEMI 

| QUOTIDIANI 
` LI CONOSCIAMO BENE. 
| E LI RISOLVIAMO. 






Cassa di - AREA 
di Udine e Pordenone 


AL TUO SERVIZIO DOVE VIVI E LAVORI. 





S.p.A. 


UDINE - V.le XXIII Marzo, 34 
Tel. 0432/206056-22253-22131 


UN MAGAZZINO 
AL VOSTRO SERVIZIO 


... e da GENNAIO, potrete attrezzare 

la Vostra officina casalinga spendendo 
da L. 500.000 a L. 8.000.000, in comode 
rate mensili, dilazionabili fino a 5 anni. 


Birreria Moretti Stazione 
RISTORANTE - TAVOLA CALDA - PIZZERIA 


UDINE - Viale Europa Unita, 69 
(di fronte alla Stazione F.S.) 
Telefono (0432) 293897 








TRADIZIONE 
FIDUCIA 
PROGRESSO 


non è soltanto 
uno slogan 

ma || nostro modo 
di essere 

e di operare 


BANCA del FRIULI 


società per azioni 


LIBRI 
DI OGNI TIPO 
E CATEGORIA 


TESTI 


| CR, | SCOLASTICI 
AI nd 


Ss Largo dei Pecile7 UNIVERSITARI 
— tel 21102 











AFA PUBBLICITA’ 
AGENZIA DI PUBBLICITA’ 


33100 UDINE - VIA DEL CARBONE, 1 - TEL. 0432/22324 


PUBBLICAZIONI PROPRIE 


ORARIO AUTOBUS URBANI DI UDINE 

LE VIE DI UDINE 

UDINE IN TASCA 

PIANTA DI UDINE 

LE VIE DELLA REGIONE FRIULI-VENEZIA GIULIA 
UDINE MILLENARIA 


PUBBLICAZIONI IN CONCESSIONE 


ELENCO QUINDICINALE PROTESTI CAMBIARI 
(edito C.C.l.A.A. di Udine) 

BOLLETTINO UFFIGIALE 

(edito C.C.I.A.A. di Udine) 

PREZZI INFORMATIVI OPERE EDILI 

(edito C.C.1.A.A. di Udine) 

IL COMMERCIO FRIULANO 

(edito dall'Ass. Commercianti di Udine e Pordenone) 
OSPITALITÀ FRIULANA 

(edito dall'Unione Esercenti di Udine) 

IL PUNTO 

(edito dalla Giuliapress) 

STELUTIS ALPINIS 

(edito O.U.E.I. Udine) 

STELE DI NADAL 

(edito Arti Grafiche Friulane) 

STROLIC FURLAN 

(edito dalla Società Filologica Friulana) 

LA PANARIE 

(edito da «La Nuova Base») 


TELEFONATE AL 0432/22324. | NOSTRI INCARICATI 
SONO A VOSTRA DISPOSIZIONE PER PREVENTIVI, 
CONSULENZE, REALIZZAZIONI. 

Costruzioni 
Riparazioni 

e 
manutenzione 
Ascensori 
Montacarichi 
Montavivande 


33100 UDINE 
Via 
Sabbadini, 66 


Telefono 
(0432) 35371 





 Furlans 


a Vignesie us spiete la 


TRATORIE DE COLOMBE 


San Marco 1665 - Telefono (041) 23817-21175 


el ALBERGO BONVECHIATI 


San Marco 4488 - Telefono (041) 85017 
Telex 410560 BONVECI 


di GIOVANNI DEANA paron furlan 





mem Pubblicità a cura di: AFA PUBBLICITA' 
Via del Carbone 1 - 33100 UDINE - Tel. (0432) 22324 

